text:
Ni mu murenge wa rwaza wo mu karere ka Musanze, hari abagore bakubitwa n'abagabo babo ariko bagahitamo kubiceceka kugira ngo abagore bagenzi babo batabaseka, ndetse bakanababwira ko ngo naba nyina bakubitwaga bagaceceka ngo kubera ko ariko ingo zubakwa.
Aba bagore bakomeje batangaza ko abagabo babo bakunda kubakubita nk'iyo batashye basinze, ariko bagahitamo guceceka kugira ngo bitajya hanze abandi bagore bakabaseka, ndetse imvugo ivuga ko ariko zubakwa ikaba iturufu yo guhisha ihohoterwa bakorerwa, dore ko babikura ku kuba naba nyina barakubitwaga bakababwira uko. Umugore umwe waganiriye na TV1 yagize ati' biterwa n'ingeso z'umugabo, hari igihe ashobora gutaha yasinze, akisabunza, akaba atatuma uyiraramo da'.
Yakomeje agira ati'inshyi urazirya rwose bwacya mu gitondo ukajya guhinga ukiyumanganya. Nonese buri munsi wahora ku musozi? Ntago wahora ku musozi buri munsi, ntago wahora uhamagara ngo nyabuna muntabare, wenda hari igihe aza afite akamo ukavuga ngo nubona aho wikinga bugacya, ukaba ugize amahirwe ukayiraramo udakubiswe'.
Aba bagore bahurije ku kuba bakubitwa buri gihe kuburyo kwirirwa ujya gutabaza bitari ngombwa, ndetse banavuga ko hari ubwo watabaza ku muntu wimereye neza maze akaguha urw'amenyo.
Undi yagize ati' hari ubwo uvuga umuturanyi yimereye neza akakota,wajya kubyumva ukabyumva hanze kandi byarabereye mu mabanga, uhitamo rero kwicecekera maze ukareka kujya uvugwa buri munsi, ukishakira umutekano iwawe'.
Bakomeje bavuga ko kandi hari nubwo kwirirwa uvuga ubona bitari ngombwa bitewe n'uko ibibaye Atari wowe gusa bibayeho, gusa bakavuga ko ikintu kibitera ari imyumvire y'abagabo bavuga ko badashaka gutegekwa n'abagore, bityo ngo umugabo utakubise umugore akaba ari imbwa.
Source : https://yegob.rw/musanze-abagore-bagiye-kwicishwa-inkoni-nabagabo-babo-bakomeje-kubigira-ibanga/


c: text/html

text:
Muri uku kwezi kwa Nyakanga 2020, Kiliziya iradusaba kwita ku Ngo no kuzisabira, nk’uko biri mu cyifuzo cya Papa[1]. Dukunze kugaragaza umwanya ukomeye urugo rufite mu buzima bw’abantu, ku buryo iyo urebye neza usanga urugo ari rwo rugira umuntu icyo ari cyo!
Imana yaremye muntu mu Ishusho yayo: «Imana iravuga iti “Noneho duhange Muntu mu ishusho ryacu, mu misusire yacu”» (Intg 1, 26a). Nuko, Imana imaze kurema umugabo, isanga atari byiza ko aba wenyine (Intg 2, 18a), maze yiyemeza “kumugenera umufasha bakwiranye” (Intg 2, 18b). Umugabo n’umugore, ibagira “umubiri umwe”(Intg 2, 24; Mt 19, 6), ibubakira urugo, ibaha umugisha, ibaha no kororoka, ibabwira iti: «Nimwororoke, mugwire, mukwire isi yose muyitegeke”» (Intg 1, 28a). Nguko uko Imana yahanze “urugo”, ikaruha umuhamagaro n’ubutumwa; bityo igasangiza muntu kuri Kamere yayo no ku butumwa bwayo.
[1] Reba Icyifuzo cya Papa cy’ukwezi kwa Nyakanga “Dusabire Ingo kugira ngo ziherekezwe n’urukundo, ubwubahane no kujya inama”: Icyifuzo cya Papa cya Nyakanga 2020 (www.diocesekibungo.com : 1 Nyakanga 2020)
1. Ubutagatifu ni umuhamagaro w’Urugo
Umuhamagaro wa muntu, muri rusange, ni uwo guharanira ubutungane (Mt 5, 48), kwitoza kwigana Imana (Ef 5, 1), nk’uko yaturemye mu ishusho ryayo (Intg 1, 26); muri make ni umuhamagaro w’ubutungane
cultural, ethnic and religious factors.are unaware of these treatments, and the dysfunction thus cialis no prescriptiion.
Kuva mu Isezerano rya Kera, Imana ntiyahwemye kwibutsa muntu uwo muhamagaro we, nk’uko yabitumye Musa ku muryango yihangiye, igira iti: «Dore ibyo uzamenyesha Abayisraheli: “Muzabe intungane, kuko jyewe Uhoraho Imana yanyu ndi intungane”» (Lev 19, 2).
Mu Isezerano Rishya, Yezu Kristu yemeza ko ataje “kuvanaho Amategeko cyangwa Abahanuzi” (Mt 5, 17), ariko kandi akagaragaza ko “ubutungane” bw’abamwemeye bugomba “gusumba ubw’abigishamategeko n’abafarizayi” (Mt 5, 20), nuko agashimangira atyo uwo muhamagaro wa muntu, agira ati “Mwebweho rero, muzabe intungane nk’uko So wo mu ijuru ari intungane” (Mt 5, 48).
Ibyanditswe Bitagatifu ntibyahwemye kugaragaza ubutungane bw’urugo, mu kugereranya umubano w’abashakanye n’iyobera ry’umubano wa Kristu na Kiliziya ye (Ef 5, 21-31): “Iryo yobera rirakomeye, cyakora mbivuze nzirikana Kristu na Kiliziya” (Ef 5, 32).
Urugo rero rufite uwo muhamagaro w’ubutungane, ushyira ubutagatifu, kuko muntu ari rwo avomamo byose, kandi Imana ikaba yaramuremye ikamuha kuvukira mu rugo, kururererwamo, no kurukurirama. Nirwo rero muntu avomamo byose, ku buryo tutashidikanya kwemeza ko urugo ari igicumbi cy’ubutagatifu n’irerero ryabwo.
2. Urugo ni igicumbi cy’ubutagatifu
Tumaze kubona umuhamagaro wa muntu, ari nawo muhamagaro w’urugo, muntu avomamo byose, uhereye ku buzima ahabwa n’Imana binyuze ku mubano w’abashakanye, kugeza ku bimufasha kubungabunga ubwo buzima.
Ubutungane bw’urugo, n’Isakaramentu ryo gushyingirwa, bwashimangiwe n’Inama Nkuru (Konsili) ya Vatikani ya II, mu nyandiko yayo ivuga ku Iyogezabutumwa (Gaudium et Spes)[1], aho numero yayo ya 48 ifite umutwe ugira uti: “Ubutungane bw’Isakaramentu ry’ugushyingirwa n’bw’urugo” (Sainteté du mariage et de la famille).
Ubwo butungane bushingiye ku mubano w’ubuzima n’urukundo, Imana yahanganye muntu, ikimurema. Umubano ushingiye ku bumwe budatana bw’abashakanye, kandi ubwo bumwe bukaba bushingiye ku gushaka kw’Imana yabahuje, ikabagira umwe ku buryo budatana (Mt 19, 5-6)[2].
Mu Isezerano rya Kera, Imana yagiranye Isezerango n’umuryango wayo, nyamara ryagiye rirangwa n’ubuhemu bw’umuryango wa Israheli (Hoz 2, 14-25; Yer 3, 6-13; Ezk 16, 6-63, 23, Iz 54, 1-10 )[3].
Mu Isezerano Rishya, Yezu
Kristu yashimangiye iryo Sezerano ry’Imana n’umuryango wayo, rishingiye ku
rukundo n’ubudahemuka, yuzuza umugambi wo gucungura muntu, kandi avugurura uwo
mubano w’Imana n’umuryango wayo, ushushanywa n’umubano w’abashakanye (Mt 9, 15;
Mk 2, 19-20; Lk 5, 34-35; Jn 3, 29; 2 Kor 11, 2; Ef 5, 27, Hish 19, 7-8; 21, 2.
9.)
[1] Constitution Pastorale « Gaudium et Spes »: « Eglise dans le monde de ce temps » ; « Kiliziya mu isi y’iki gihe: Eglise »
[2] Muri nyandiko ya Konsili ya II, Gaudium et Spes, n⁰ 48, §1
[3] Muri nyandiko ya Konsili ya II, Gaudium et Spes, n⁰ 48, §2
- Isengesho ry’urugo, inkingi y’ubutagatifu
Isengesho ni inkingi ikomeye urugo rwubakiraho. Ababyeyi bagomba gufasha abana gusenga kandi bakababera urugero rwiza. Isengesho ni inzira y’umukiro, igeza ku butungane, ikayobora ku butagagatifu. Mu Ivanjili, Yezu Kristu agaragaza agaciro k’isengesho rikorewe hamwe: “Byongeye kandi ndababwira ukuri: niba babiri muri mwe ku isi bashyize hamwe ngo bagire icyo basaba bazagihabwa na Data uri mu ijuru. Koko, iyo babiri cyangwa batatu bateraniye hamwe mu izina ryanjye, mba ndi aho hagati yabo”. Isengesho ry’urugo, iyo rifatanyijwe n’abarutuye, rituza Yezu mu rugo; kandi icyo basabye cyose baragihabwa.
- Ijambo ry’Imana, urutare urugo rushingiraho
Ijambo ry’Imana mu rugo ni ingenzi, kandi urugo rwubakiye kuri ryo. Urugo rwubakiye ku Ijambo ry’Imana ni rwo Yezu Kristu ashima, agira ati: “Umuntu wese ungana, akumva amagambo yanjye, kandi akayakurikiza, reka mbereke uwo namugereranya. Ameze nk’umuntu wubatse inzu, agacukura akageza ku rutare, akarugerekaho amabuye y’ishingiro” (Lk 6, 47-48a). Kubakira urugo ku Ijambo, nibyo bishora kururinda ibibazo by’urudaca, usanga byugarije ingo, bishushanywa na ya “mvura, imivu, umwuzure, imiyaga…, bikoranira kuri iyo nzu, ariko ntitembe kuko iba yubatse ku rutare” (Mt 7, 25). Ababyeyi, ndetse n’abana mu Rugo, bakwiye gukurikiza za nama za Pawulo Mutagatifu, aho agira ati: “Ijambo rya Kristu niribaturemo, risagambe rwose. Mujye mwigishanya, kandi muhanane, mubigiranye ubwitonzi. Mujye mushimira Imana mu mitima yanyu, muyiririmbira zaburi, ibisingizo n’izindi ndirimbo mubwirijwe na Roho Mutagatifu” (Kol 3, 16).
3. Imigenzo myiza n’indangagaciro byageza urugo ku butungane.
- Imyitwarire myiza ikwiye kuranga abashakanye
Mutagatifu Petero intumwa, agaragariza abashakanye imyitwarire myiza ikwiye kubaranga: «Namwe bagore ni uko; nimwumvire abagabo banyu, kugira ngo n’aho bamwe muri bo baba bataremera Ijambo ry’Imana, babashe guhinduka ari ntacyo umuntu ababwiye, ahubwo babitewe n’imigenzereze myiza y’abagore babo, bamaze kwitegereza imigenzereze yanyu myiza kandi ishyira mu gaciro. Imirimbire yanyu ntikabe iy’inyuma: imisatsi iboshye, impeta za zahabu cyangwa imyenda y’akarusho; ahubwo imirimbire yanyu ibe iy’imbere mu mutima, imirimbire idashanguka y’umutima utuje kandi ugwa neza, ufite agaciro kanini mu maso y’Imana. Ngiyo imirimbire y’abagore b’intungane, babayeho kera bizera Imana, kandi bakumvira abagabo babo (…) . Namwe bagabo ni uko: imibereho yanyu nimuyisangire n’abagore banyu; mubahe icyubahiro, kuko bagomba kuzasangira namwe umurage w’ingabire y’ubugingo, kugira ngo hatagira icyabera inkomyi amasengesho yanyu. Ahasigaye nimutekereze ibihuje, mugirirane impuhwe, mukundane urwa kivandimwe, mube abanyambabazi kandi mwicishe bugufi. Ntimukiture undi inabi yabagiriye, cyangwa ngo nabatuka mumusubize, ahubwo mwifurizanye umugisha, kuko ari cyo mwahamagariwe, kugira ngo muzahabwe umugisha ho umurage. Koko rero, “Ushaka gukunda ubuzima no kubona iminsi mihire, agomba kurinda ururimi rwe kuvuga ikibi, n’umunwa we ntuvuge amagambo y’ibinyoma. Nazibukire ikibi, akore icyiza; nashakashake amahoro, ayaharanire. Kuko Nyagasani ahoza amaso ku bantu b’intungane, agatega amatwi amasengesho yabo, ariko akima uruhanga rwe abakora ikibi”. » (1 Pet 3, 1-5. 7-12). Mbese Mutagatifu Petero ararikira bose, kuba intungane mu migenzereze yabo: «Mube intungane migenzereze yanyu yose, mbese nk’uko Uwabahamagaye na We ari intungane, kuko byanditswe ngo “Nimube intungane, kuko ndi intungane“» (1 Pet 1, 15-16)
- Indangagaciro zikwiye guherekeza urugo
Pawulo Mutagatifu, mu Ibaruwa yandikiye Abanyefezi, agaragaza indangagaciro z’ubukristu, tutashidikanya kuvuga ko zibereye Urugo: “Ngiyo impamvu itumye mpfukama imbere y’Imana Data, Yo icyitwa ububyeyi cyose gikomokaho, ari mu ijuru, ari no ku isi, ikaba na Nyir’ikuzo ryose, nkabasabira kugira ngo ibatere imbaraga ibigirishije Roho wayo, inakomeze umutima wa buri wese. Kristu nabaturemo mubikesha ukwemera; mushore imizi mu rukundo, murushingemo n’imiganda, maze hamwe n’abatagatgifujwe bose, mushobore gusobanukirwa n’urukundo ruhebuje rwa Kristu, mumenye ubugari n’uburebure, ubujyejuru n’ubujyakuzimu byarwo. Ni bwo muzagera ku bumenyi busumba byose bw’urwo rukundo, maze musenderezwemo mutyo ubukungahare bw’Imana.” (Ef 3, 14-19). Urugo ni igicumbi cy’indangagaciro ziboneye: “Kubera iyo mpamvu nyine, nimushyireho imbaraga zanyu zose kugira ngo ukwemera kwanyu mukongereho imigenzo myiza, imigenzo myiza muyongereho ubumenyi, ubumenyi mubwongereho ubwizige, ubwizige mubwongereho ubudacogora, ubudacogora mubwongereho ubusabaniramana, ubusabaniramana mubwongereho umubano wa kivandimwe, umubano wa kivandimwe muwongereho urukundo” (2 Pet 1, 5-7). Urugo ni irerero n’irango ry’ubutagatifu: Kuba abantu bose bavukira kandi bagakuri mu rugo, ni naho harererwa ubutagatifu, kuko isuku igira isoko. Uburere butangwa mu rugo nibwo soko y’ubutungane bw’abatagatifu turata.
4. Ingero z’Ingo zaranzwe n’ubutagatifu
Nyuma y’Urugo Rutagatifu rw’i Nazareti rwa Yezu, Mariya na yozefu, ndetse n’urugo Bikira Mariya avukamo rwa Yowakimu na Ana, hari ingero nyinshi z’abatagatifu zigaragaza agaciro k’urugo mu kwitagatifuza kwabo.
Dufite ingero, za hafi mu mateka, z’ingo zaranzwe n’ubutagatifu: Mutagatifu Tereza w’umwana Yezu, avuka mu rugo rw’abatagatifu; ndetse na Mutagatifu Papa Yohani pawulo wa II…Mu bihe byo hambere, hari Mutagatifu Bazili w’ikirangirire (Basile le Grand 329-379) nawe avuka mu rugo rwaranzwe n’ubutagatifu : Nyirakuru yari Mutagatifu Makrina (Sainte macrine). Se umubyara ni Mutagatifu Bazili umukurambere (saint Basile l’Ancien), naho nyina ni Mutagatifu Emiliya (sainte Emmélie), abavandimwe be ni Mutagatgifu gerigori wa Nise (saint Grégoire de Nysse), na Mutagatifu Petero, umwepiskopi wa Sebaste (saint Pierre, évêque de Sébaste).
Ntitwabura kuvuga kandi Mutagatifu Monika, wagaragaje ubutungane mu kuba umugore w’intangarugero, mu gutagatifuza urugo rwe kugeza aho ageza Mutagatifu Agustini ku butagatifu. Ndetse na Mutagatifu Berinardo wafashije abavandimwe be bane, mushiki we, nyirarumwe na se umubyara, kwitagatifuza binjira mu buzima bwo kwiyegurira Imana.
Dukomeze gusabira ingo, kugira ngo ziharanire kwita ku muhamagaro wazo no gutagatifuza abazituye!
Padiri Dieudonné UWAMAHORO
Paruwasi ya Zaza

robotstxt: allowed

filter: keep


text:
Ni College APPEC Remera-Rukoma TVET School, cyatangiye ari ikigo cy’ishuri ryigenga cyashinzwe n’ababyeyi mu 1984, giherereye mu Murenge wa Rukoma, Akarere ka Kamonyi. Ubu ni ikigo gifashwa na Leta ku bw’amasezerano, itanga ibikoresho ikanahemba abakozi. Abagishinze, bavuga ko bahinduye icyerekezo kuko cyashinzwe hagamije gufasha abana bahezwaga mu burezi kubera ivangura n’ihezwa ry’ubutegetsi bwariho. Ubu kubera imiyoborere myiza, gahunda ni ugufasha Leta mu gutanga umusanzu mu burezi.
Mubirigi Paul, umwe mubagize igitekerezo cy’ishingwa ry’iki kigo yabwiye intyoza.com ko kubera Politiki y’iheza ndetse n’ivangura mu banyarwanda by’umwihariko mu bana b’abanyeshuri byakorwaga n’ubutegetsi bwariho mbere, bafashe iya mbere mu gushaka igisubizo cy’abana babuzwaga kwiga, atari uko ari abaswa, ahubwo kubera iyo Politiki mbi yariho.
Agira ati“ Ikigo gishingwa mu 1984, intego yajyanaga n’ibihe twari turimo, icyo gihe twari dufite amashuri menshi ya Leta. Ayigenga ahanini yabaga ari ay’abihaye Imana(Kiliziya). Leta niyo yashyiraga abanyeshuri mu mashuri mu buryo (conditions) twese tuzi, cyane cyane yabuzaga abantu bamwe kwiga. Ibyo byari condition (uburyo) buruhije cyane kubana bamwe na bamwe, kubera uko abantu bavutse, ibyo bitaga amoko n’aho baturuka”.
Akomeza ati“ APPEC yagiyeho ishaka gusubiza icyo kibazo, kugira ngo abo bana nabo bashobore kwiga. Yariyo mpamvu ikomeye kuko ntabwo byari ubucuruzi, byari ukugira ngo abo bana bashobore kwiga kandi koko cyabaye igisubizo ku bana benshi cyane kugera mu gihe cya 1994”. Avuga ko basigasiye uburenganzira bw’abari bagiye kuvutswa amahirwe yo kwiga nk’abandi bana b’Abanyarwanda.
Mubirigi, akomeza avuga ko iyo mpamvu y’ishingwa ry’iri shuri yasubijwe ndetse ikagera ku ntego kuko hari abana benshi babashije kwiga nta mbogamizi z’amoko ndetse n’aho bakomoka. Ashimangira ko nyuma ya Jenoside yakorewe Abatutsi mu 1994, ubu izo mbogamizi zose zashize, ikigo kigafata icyerekezo gishya kijyanye na Politiki nziza y’Igihugu yo guteza imbere uburezi bufite ireme kandi budaheza.
Nyuma y’imyaka 37 ishize, Mubirigi ahamya ko uko Igihugu cyiyubaka nyuma y’ibihe bibi cyanyuzemo, ari nako nk’ababyeyi bashinze ikigo bakomeje kwiyubaka no gutanga umusanzu mu burezi, banishimira cyane uko bagobotse ababyeyi n’abana mu bihe byari bigoye. Gusa avuga ko urugendo rwo gufasha Igihugu muri Politiki y’Uburezi rwo ngo rukomeje.
Mugwaneza Francois, Perezida w’inama y’ubutegetsi ya APPEC Remera-Rukoma TVET School ari nawe mu buryo bw’amategeko uhagarariye ikigo(Represantant Legal) avuga ko amasomo ikigo cyatangaga mbere ubu byinshi byahindutse, bakaba bitaye ku bintu biri Tekinike mu rwego rwo guha abana ubumenyi mu myuga izabafasha kwibeshaho no kwihangira imirimo.
Mugwaneza, ahamya ko icyo bitayeho nk’ubuyobozi muri APPEC ari ugukora ishuri rikomeye kandi ry’ikitegererezo ku buryo umwana uharangije aba ashobora kwikorera, ariko kandi n’umukeneye akaba azi neza ko abonye umukozi w’umuhanga, ufite indangagaciro z’umuco Nyarwanda no gukunda umurimo.
Asaba ababyeyi kwibuka ko ikigo cyonyine kitageza umwana ku rwego rukwiye hatabayeho ubufatanye. Ashima ubuyobozi bw’inzego za Leta zitandukanye uburyo babahora hafi nk’ikigo ariko kandi no mu gufasha abana hagamijwe kubaremamo abantu bazagirira Igihugu akamaro.
Harelimana Prosper, Umuyobozi wa College APPEC Remera-Rukoma TVET School, avuga ko ikigo ayoboye ubu gifite abanyeshuri 300 biga ibijyanye na Tekinike mu gihe mbere bigaga gusa ibijyanye n’amasiyanse. Muri aba banyeshuri, Abakobwa ni 181 mu gihe abahungu ari 119.
Ashimangira ko aterwa ishema no kuba abana biga neza kandi bagatsinda amasomo bose, bakagira uruhare mu bikorwa by’iterambere ry’Igihugu kuko mu masomo bahabwa abafasha ubwabo, bagafasha ikigo mu bikorwa bitandukanye byaba ibyo bigiraho n’ibyo bakoresha, ariko kandi bakanatanga umusanzu wabo mu baturage igihe bibaye ngombwa.
College APPEC Remera-Rukoma TVET School, yibanda cyane ku kwigisha Ubwubatsi, Ikoranabuhanga, Bizinesi ndetse n’Icungamutungo. Umuyobozi w’Iki kigo, ashimira cyane ubufasha bahabwa na Minisiteri y’Uburezi binyuze mu bigo byayo bifite aho bihuriye n’amasomo batanga, agashimangira ko bazakomeza guha abana uburere n’ubumenyi bukwiye, bibubakamo Umunyarwanda w’ejo hazaza, uzagirira akamaro umuryango n’Igihugu. Asaba ababyeyi ubufatanye mu gukomera ku nshingano bahuriyeho yo kurera aba bana.
Munyaneza Theogene / intyoza.com


text:
Ubushakashatsi bwagaragaje ko “uburiganya” bumunga ubukungu ku kigero cya 60%
Imibare itangazwa n’Urwego rw’Igihugu rushinzwe Ubugenzacyaha (RIB) igaragaza ko mu myaka itatu ishize ibyaha by’uburiganya byihariye ikigero cya 60% k’ibyaha bimunga ubukungu bw’Igihugu.
Umunyamabanga Mukuru wa RIB, Col (Rtd) Jeannot Ruhunga, asobanura ko mu byaha bimunga ubukungu harimo ruswa, kunyereza umutungo wa Leta, ubujura bukoresheje ikoranabuhanga no kwihesha ikintu cy’undi hakoreshejwe uburiganya ari nacyo kiganje muri iki gihe.
Agaragaza ko uko ikoranabuhanga rigenda ritera imbere ko ari ko abantu bava ku byaha bikoresheje kiboko ugasanga barakoresha ubwenge, ari na ho RIB igaragaza ko icyaha cy’uburiganya kihariye 60% y’ibyaha bimunga ubukungu.
Col (Rtd) Ruhunga yagize ati: “Icyaha cy’uburiganya gifashe 60% y’ibyaha bimunga ubukungu bw’igihugu. Ufashe ruswa, kunyereza umutungo, ufashe ubujura bukoresheje ikoranabuhanga, kwihesha ikintu cy’undi byose ni ibyaha bimunga ubukungu bw’Igihugu. Mu myaka 3 ishize, mu 2018 twakurikiranye ibyaha 1,656, mu 2019 hakurikiranwa ibyaha 1,148. Kugeza mu kwezi kwa Gicurasi 2020 tumaze gukurikirana ibyaha 555”.
Mu Kiganiro abo bayobozi bombi baherutse kugirana n’itangazamakuru, Umushinjacyaha mukuru, Havugiyaremye Aimable yagaragaje ko amategeko ahana ibyaha bimunga ubukungu bw’Igihugu ndetse n’ibyaha bikorwa hakoreshejwe ikoranabuhanga ahari.
Ati: “Ku byaha bimunga ubukungu bw’Igihugu hari amategeko abiri. Hari itegeko rirwanya ruswa n’ibyaha bifitanye isano na ruswa ndetse n’ibyaha bitegenywa n’itegeko bijyanye no gutanga amasoko ya Leta”.
Havugiyaremye avuga ko icyaha cyo kwihesha ikintu cy’undi hakoreshejwe uburiganya, ari icyaha giteganywa n’itegeko riteganya ibyaha n’ibihano muri rusange, agashimangira ko ari itegeko ryo 2018.
Ati: “Iyo ngingo iteganya ko umuntu wese wihesha umutungo w’undi, imari ye yose cyangwa igice cyayo mu buryo bw’uburiganya yiyitiriye izina ritari ryo. Urugero umuntu akavuga ati nge ndi umuntu runaka nzakugeza kuri ibi n’ibi cyangwa umurimo adafitiye ububasha cyangwa akizeza ikiza cyangwa agatinyisha ko hari ikibi kizaba.”
“[…]Nk’urugero umuntu ashobora kukubwira ati nutanga amafaranga ibihumbi 100 nyuma yaho uzakubirwa inshuro 1000, ni ukuvuga ngo uwo usaba amafaranga uba urimo kumwizeza ikiza, hakaba ubwo undi yabikora atinyisha ko ngo natabikora hari icyo azaba. Urugero nudatanga aya mafaranga hari umuvumo ugiye kukugeraho ariko nutanga aya mafaranga uwo muvumo urakuvaho”.
Umunyamabanga Mukuru wa RIB, Col (Rtd) Ruhunga, avuga ko kwihesha ikintu cy’undi hakoreshejwe uburiganya, abantu bagenda bavumbura andi mayeri menshi kugira ngo babigereho.
Akomeza avuga ko uburyo bwo gukumira ibi byaha bimunga ubukungu bw’igihugu butandukanye kuko gukumira icyaha cyo gukubita no gukomeretsa ndetse no kwica si ko ngo hakumirwa icyaha cyo kwihesha ikintu cy’undi hakoreshejwe uburiganya cyangwa hakoreshejwe ikoranabuhanga.
(Inkuru ya Imvahonshya)


text:
Umuyobozi w’Akarere wungirije ushinzwe imibereho myiza y’abaturage Ishimwe Pacifique ashingira ku kuba umwana ukiri munsi y’imyaka ibiri biba bishoboka ko yakira igwingira bityo ko bagiye kubikurikirana mu kugerageza guhamya intego ya Leta y’uko mu 2024 igihugu kizaba byibuze gifite abatarenze 19% bagwingiye.
Kugeza ubu aka Karere kageze kuri 40.6% y’abana bagwingiye muri rusange, imibare yavuye kuri 46% babifashijwemo n’inkunga Banki y’Isi itera u Rwanda binyuze mu mushinga wayo wo kurwanya imirire mibi n’igwingira SPRP.
Kuri uyu wa Kane tariki ya 6 Ukwakira 2022, Ishimwe yavuze ko impamvu bagabanije gake ari uko mu myaka yabanje abaturage batahise babisobanukirwa bigatuma kugabanya imibare y’igwingira bigenda biguru ntege.
Ati “N’ubu turacyabibona aho imbogamizi z’uko hari ababyeyi n’abandi bantu batazi gutandukanya imirire mibi n’igwingira. Gusa ubu icyo twishimira ni uko abantu bamaze kugera ku rwego ruri hejuru ugereranije n’igihe byatangiriye.”
Asobanura ko hafashwe ingamba zikomeye ku buryo n’ubwo bakiri ku mubare wo hejuru, mu mwaka umwe n’igice usigaye uzagera bahagaze neza.
Ni ingamba bari gufatanya n’abaterankunga hamwe n’imiryango itegamiye kuri Leta kugira ngo bose basenyere umugozi umwe mu gukemura ibi bibazo.
Kubaka ingo mbonezamikurire byibuze eshatu kuri buri mudugudu byitezwe ko bizagabanya imibare kuko izo ngo ziba zirimo n’uturima tw’igikoni dutanga imboga mu gutegura indyo y’uzuye.
Urugero rw’ibyagezweho ni umushinga w’amarerero wateguwe n’Akarere ufatanije n’Umuryango ’Action pour le Developement du Peuples’, ADP wafashije mu gukemura ikibazo cy’abasigaga abana babo ku mupaka uhuza u Rwanda na RDC kuko batabonaga aho babashyira kandi bagomba kujya gushabika.
Ubusanzwe ntibiba byemewe kwambukana umupaka umwana, byatumaga abagore bashaka abana babasigira hakuno ubundi bakajya gushaka amafaranga, ibintu nabyo byatije umurindi igwingira n’imirire mibi kuko batitabwagaho.
Bimaze kubonwa ko ari ikibazo, ADP n’Akarere bashatse uburyo bakubaka amarerero abiri ku buryo aba bagore basigamo abana babo bagataha nimugoroba bavuye gushabika kandi abana babo nabo bitaweho.
Ishimwe ati “Kiriya kibazo cy’abana basigwaga ku mupaka cyari gihangayikishije cyane ku buryo habagamo n’ikibazo cy’inzererezi ariko ariya marerero yo ku mipaka yarafashije na ba bana bareraga bagenzi babo ubu bagiye mu mashuri mu gihe n’abasigwaga babonye aho barererwa mu buryo bwiza.”
Nyiransengimana Mariane utunzwe no kujya gushabika muri Congo, yemeza ko aya marerero yashyizwe ku mipaka uretse no kubarera abana yatumye n’ayo binjizaga yiyongera.
Ati “Niba nacyuraga 200Frw mfite imihangayiko ko ndasanga umwana wanjye ameze nabi nshobora no kumubura, ubu ntahana 500Frw kubera ko mba nta kinyihutisha kuko umwana wanjye aba yitaweho mu irerero."
Ni ingingo atabusanya na mugenzi we Umuhirwa Tonzi ubusanzwe utwara igare ry’abafite ubumuga akaritwaraho imizigo.
Ati "Mbere namusigaga mu gipangu nkamusigira akana k’imyaka icumi nako gakeneye kurerwa, ugasanga ntiyariye ndetse ntiyanyoye ariko hano byose barabimuha nanjye ngakora imirimo yanjye."
Gahunda yo gukwirakwiza amarerero yitaweho cyane mu Karere ka Rubavu kuko uretse aya yo ku mupaka, kugeza ubu hari agera ku 1300 bitandukanye na 176 yabarurwaga mu 2019.
Kugeza ubu abana 57 bari mu muhondo w’imirire mibi mu gihe 13 bari mu mutuku, imibare Ishimwe avuga ko biteguye kugabanura ku rugero rwo hasi binyuze mu gufataniriza hamwe.
Ati "Kwaba ari ukumvikana kw’ikibazo buri wese akagiha uburemere gifite, ubufatanye bw’abaturage n’abayobozi ubona ko mu by’ukuri 2024 izagera twahamije intego."
Uturima tw’igikoni tugera ku bihumbi 40 twubakiwe ingo ziganjemo izirwaje imirire mibi, ibiti by’imbuto bishobora kunganira imboga bigera ku bihumbi 50, imyumvire y’abaturage yazamutse ngo izi nizo ntwaro batabaranye kandi urugamba bazarutsinda ntakabuza.
Mu gihe umushinga wa SPRP ugeze ku musozo, Umuyobozi muri RBC ushinzwe ubukangurambaga mu kurwanya igwingira n’imirire mibi, Dusingize Clemence avuga ko ibikorwa wabasigiye bagomba kubifata neza dore ko aribyo bazashingiraho barandura imirire mibi.
Ati "Njyewe nk’umuntu ushinzwe ubukangurambaga mfite icyizere kuko iyo uganiriye n’abaturage tubona dukataje kandi ibyo dushaka tuzabigeraho uretse n’umushinga imbaraga zacu n’ubumenyi bungutse bizafasha cyane."


text:
par Bangambiki
Burya rero imico iratandukanye. Mu muco umwe hashobora kubonekamo amashami atandukanye y'uwo muco. Mu kirokore bafite uburyo barambagizanamo. Birabujijwe kwirirwa umukobwa n'umuhungu bakurarana mu nzira cyangwa baruma ku rubuto igihe kitaragera. Iyo umusore ashimye umukobwa "asenga Imana" akayibaza niba umukobwa yashimye n'Imana yamumushimiye yarangiza akajya gusura uwo mukobwa ati "ndifuza ko tubana" umukobwa na we ati "ni byiza ariko se wasenze Imana, nanjye reka mbanze nsenge Imana nzagusubiza."
Birumvikana hari abasenga Imana koko hari n'ababigira urwitwazo ngo babenge cyangwa bitume bakundwa. Kimwe ngo mu bimenyetso abasenga bakunze kubona iyo Imana yabemereye umukunzi ni ukurota ari umugore we.
INKURU BISA
Guhitamo Umugeni
Urukundo
Urugo Ruhire
Uburyo bwo Kureshya Umusore Cyangwa Umukobwa


text:
Eric Habima
Umutoni Marie Claire ni umwe mu bakobwa bishyingiye muri ibi bihe bya Covid-19, afite imyaka 26 y’amavuko, atuye mu Murenge wa Nyamabuye, mu Karere ka Muhanga, avuga ko yari afite ubukwe taliki ya 26 Gicurasi 2020, ariko kubera Covid-19 bwahise buhagarara, ahitamo kugenda(kwishyingira).
Uyu Marie Claire amaze igihe kingana n’imyaka 4 akundana na Habineza Phocas, bombi bahuriye ku ntebe y’ishuri, umushinga w’ubukwe bari barawemeranyije, bawumaranye igihe kingana n’imyaka 2 babitegura, ariko ibyo bateguraga nk’ibirori byose byahise bipfa, bitewe n’icyorezo cya Covid-19, babonye bipfuye kuko n’ubundi bari bamaranye igihe bakundana, bahise bahitamo gufata umwannzuro wo kubana mu buryo butemewe n’amategeko.
Ati “nibyo njye n’umugabo wanjye turabana, ntabwo twasezeranye, kuko igihe twari gusezeranira byahise bizamo kidobya ya Covid-19 bahita bahagarika ibintu byose by’ibirori, ndetse urumva ko hari aho imyiteguro yari igeze, twarahombye natwe n’iyo mpamvu twahise dufata umwanzuro wo guhita tubana, ariko nanone ubu njye navuga ko mu buryo bw’amategeko, nta kintu na kimwe mfiteho uburenganzira hano, ariko ibihe n’ibigenda neza tuzasezerana”.
Ntabwo ari Marie Claire wenyine Covid-19 yatumye afata umwanzuro wo kwishyingira ,kuko hari nabo yasanze baragiye gusura abo bakundanaga ibafatirayo, bituma bagumayo babana ku bintu batari bateganyije, ndetse nta na gahunda ifatika bari bafitanye, ibyo ni byo abashakashatsi batandukanye, n’abanditsi baheraho bavuga ko bishobora kuzateza ubwiyongere bw’abaturage, bitewe n’uko uburyo bwo kuboneza urubyaro busa naho bwirengagijwe, ndetse bikaba bishobora no kuzateza ubukene mu miryango itandukanye.


text:
Umuramyi Vedaste N. Christian Yasohoye Indirimbo Nshya “Ntiwihemukire” Ishingiye ku Buhamya Bw’ibyamubayeho.
Yanditswe na: Ubwanditsi2020-05-28 05:12:46
Umuramyi Vedaste Niyondora Christian ukunzwe n’abatari bake bishingiye ku ndirimbo yagiye akora zigakora ku mitima y’abazumvise nk’iyitwa “Uzi gukunda” yakunzwe n’abatari bake, kuri ubu yasohoye indirimbo nshya yise “Ntiwihemukire” ikubiyemo ubutumwa bw’ihumure bwo kubwira abantu kugarurira Imana ikizere no kutiheba, ko Imana itabibagiwe.
Christian avuga ko iyi ndirimbo ikubiyemo ubutumwa we ubwe yahawe n’Imana ubwo yari ari mu bihe bitari bimworoheye. Ati: “Hari igihe cyageze ngira ibibazo bikomeye, aho natekerezaga ko no gupfa bindutira kubaho, ku bw’amahirwe ntarihemukira nibwo Imana yohereje umuntu wayo araza ambwira ubwo butumwa mu buryo bumeze nk’ubuhanuzi. Uko yabimbwiye niko nabiteruye nkabiririmba mu gitero cya mbere n’icya kabiri na ‘chorus’.”
Akimara kumva ubwo butumwa ngo yumvise asubijwemo imbaraga, asaba Imana imbabazi, ni nabyo yahise ashyira mu gatero ka nyuma, ati “Mbwira Imana nti ndabyumvise, hanyuma nyambika imbaraga mbashe gukiranuka no kubigenderaho….ariko mu by’ukuri navuga ko atari njye wayanditse, ahubwo ni ‘message’ Imana yampaye ndavuga nti ubu butumwa uwabutanga ahari mwuka wera yabuherekeza bugafasha n’abandi”.
Christian kandi avuga ko kuba ayisohoye muri ibi bihe bitoroheye abantu benshi, atariko we yabiteguraga ngo kuko “uko nabyifuzaga yakabaye yarasohotse umwaka ushize ariko ntibyakunda igenda igira utubazo, abacuranzi twifuzaga ko bazayicurangamo bigenda bigoranamo gakeya, ariko navuga ko ari umugambi w’Imana kugira ngo iboneke muri iki gihe, ntabwo njye narinzi ko hazaba ibihe bimeze gutya, ni indirimbo imaze imyaka irindwi yanditse nyifite”. Arakomeza kandi ati:”kuba isohotse ubu ngubu ni ubushake bw’Imana kuko bisa naho bigoye abantu benshi”.
Indirimbo “Ntiwihemukire”, Christian avuga ko yifuza ko abantu bazayumva “bazayivomamo ubuzima bw’Ubumana, bakongera kumva urukondo rw’Imana, bakagarurira Imana icyizere, ari abakomeye bakarushaho gukomera ndetse n’abacitse intege bagakomezwa, Imana iracyafite imigambi myiza ku buzima n’ubugingo bwacu”.
Umuhanzi Christian usanzwe umenyereweho kugira indirimbo zirimo amagambo akora ku mitima ya benshi, avuga ko mu myandikire y’indirimbo ze ikintu kimufasha ari uko atajya atanga ubutumwa butabanje kumukoraho ngo bumufashe ubwe. Akenshi ngo iyo ari mu bihe byo gusenga no gusoma ijambo ry’Imana akagira ubutumwa yumva bumufashije bukamutindamo, nibwo ashyira mu ndirimbo akabusangiza abandi.
Christian avuga ko hakiri indirimbo nyinshi afite muri ‘studio’ azagenda asohora uko azashobozwa, gusa akavuga ko bigoye muri ibi bihe kugira indi mishinga umuntu yateganya abantu bataramenya aho byerekeza.
Christian kandi ashimira cyane abantu bagaragaza ko bishimira ibyo akora, akabasaba kugumya kumushyigikira no kumutera imbaraga, bakanamufasha kugeza ubutumwa aririmba ku bantu benshi bashoboka. Yongeraho kandi ati:” ibihe byose umuntu yaba arimo byaba ibyiza cyangwa ibibi, gahunda ya Kristo yo kugaruka irakomeje, gukizwa no kwera imbuto nabyo dukwiye kubikomeza kubera ko isaha ku isaha twakumva impanda kandi gahunda ni ku bicu”.
source: nkundagospel.rw
INDIRIMBO “NTIWIHEMUKIRE” YA CHRISTIAN N. VEDASTE WAYUMVA HANO:


text:
KUMARANIRA KUGURA BUHUMYI.
Isi iri mu bihe bya consumerism ya gikapitalisiti yo ku rwego rwo hejuru: kumaranira kugura, ukagura hafi ku ngufu. Rimwe uwakubaza n’impamvu nyayo waguze ukaba utayimenya!
Isi iri mu bihe bya consumerism ya gikapitalisiti yo ku rwego rwo hejuru: kumaranira kugura, ukagura hafi ku ngufu. Rimwe uwakubaza n’impamvu nyayo waguze ukaba utayimenya!
Mu gutegura iyi nyandiko, twakomeje kwibaza ku bikoresho umuntu agura abyungikanya n’ibindi bikora umurimo umwe –icyo gihe byitwa ko bishaje, nyamara bigikora: bitakigezweho!
Reka twifashishe urugero nko ku modokari y’agatangaza uko yaba imeze kose n’uburyo yaba ihenze bwose, mu by’ukuri ni iki kindi imodoka iyo ari yo yose yamara kitari ukukugeza aho wifuza kugera, mu bucuruzi ni imali birumvikana ihenze yanagurishwa menshi koko mu gihe waba uhisemo kuyigurisha. Ariko ntibitandukanye n’ubundi n’uko waba ufite ayo mafaranga kuri konti n’ubundi ukajya kuyigura. Aho n’ubundi ni uruziga rumwe n’ubundi n’iyo wayigurisha uzongera ube ufite ya mafaranga. Uwayiguze nawe n’iyo yakongera akayigurisha akayihererekanya n’abandi, nta wundi mumaro bazayibonamo atari ukuyitwara ikabavana aha, ikabageza hariya handi, nta kindi! Hari ikindi uzi?
Reka nanone tubisuzume mu yindi nguni : Utuye mu mujyi nka Kigali, udafite imodoka –tureke n’iyongiyo y’agaciro kadasanzwe, yewe nta n’iciriritse nayo ugira. Utayifite, mu gihe utananirwa kugera iyo ujya, byo byaba bigutwaye iki mu gihe ikigambiriwe ari ukugerera iyo ujya ku gihe kandi bikaba byemera? Birashoboka cyane ko muri ako kanya icyo byaba bigutwaye atari kinini cyane nyamara -muri ako kanya no mu buzima muri rusange!
Muri rusange rero ngo ikibazo nyacyo kikaza kuba “gutekereza nabi ku bintu”: ikosa benshi bagwamo cyane mu buzima bwa buri munsi. Rigashora noneho benshi mu batari ba bakire mu kurarikira ibintu nabyo byinshi bitari ngombwa, no guhora basesagura duke bafite ku bicuruzwa babeshywaho cyane no kwamamaza kwa ba nyirabyo; kwigana abandi no gusa n’ababeraho abandi ngo “mwabibonye ko nanjye noneho cya kindi kigezweho ngifite neza?” ibintu nk’ibyo!
Ariko nanone ibi twabirebera ku bikoresho by’ikoranabuhanga rigezweho: Dufatire isomo ku bintu nka telefoni zigendanwa twese ahari dutunze. Ku ijanisha rinini, telefoni ngendanwa zigezweho uzasanga hari imwe igura miliyoni y’amafaranga y’u Rwanda kuko ari Iphone cyangwa Samsung gusa bigezweho.
Nyamara ibyo nyirayo ayikoresha bingana neza neza cyangwa se biri no hasi ahubwo y’iby’undi ufite iy’ubundi bwoko igura amafaranga ibihumbi bitarenze magana atanu no munsi yaho cyane ahubwo! Abandi benshi ugasanga batazi no kuzikoresha ibyo zikora ku ijanisha rya 40%. Ashobora kukubwira ko atabyitayeho, kandi atanashobora kubikora na mba! Ugasanga zose izo Iphones zivuga kimwe, ziduhira kimwe iyo zihamagawe, abazifite nabo baba bari kumwe ntihagire umenya niba ari we uhamagawe! Koherereza abandi documents, amajwi n’amashusho cyangwa se gushyiramo za applications no kuzikoresha benshi bajya kureba ababizi ngo babashyiriremo za applications byonyine -bakabyishyura- ubundi bikabananira no kuzikoresha! Bakakira ubutumwa bugufi kwa kundi, bagahamagara nta kindi nk’uko izindi telefoni zose zibikora. Iyi ikaba telefoni ya miliyoni atunze, noneho zikabahendera iki? Bakazimaza iki? Kuko zihenda, ni ikimenyetso cy’uko baguwe neza, abandi bitaweho. Abazibabonanye ngo ubwo bakumva ko bakaze, bakumva ngo ko atari bagenzi babo! Maze se bikavamo iki?
Uzi se ko ibicuruzwa, cyane cyane ibyiganjemo ibikoresho by’ikoranabuhanga (electronics) nk’izo telefoni ahubwo abazicura bakanazicuruza bazishyiriraho icyitwa “Planned obsolescence” ku buryo bagira batya bagahagarika akantu gato gusa kahoze gakora ntikongere gukora uko byari bisanzwe, ahubwo bakakubwira ko gakora mu zisumbuyeho zashyizwe ku isoko nyuma y’iyo utunze, ibyo byonyine!
Noneho ngo hakaza Samsung ya nyuma iheruka gukorwa. Bakayamamaza bidasanzwe ukagira ngo ni umuti uvura byose; Iphone igezweho yasohoka ku ruganda abantu bakarara barangije gutonda imirongo yo kugura ngo babe bayitunze mu ba mbere gusa! Bwacya washaka itandukaniro rifite icyo rimaze nyacyo koko n’eshatu ziri inyuma yayo ihenze inshuro 10 kurusha ugashaka icyo iyongiyo izirusha mu byo wayimaza ukakibura burundu.
Kenshi iyo bihujwe n’ubuzima n’imyitwarire, ureka kwitiranya ikintu n’umumaro wacyo. Iryo ni ikosa rikomeye. Wa munezero rimwe wo kunyurwa kw’amafaranga bitagira icyo bimaze na gito, na gito! Kwamamaza kuri radio na za TV, kuri internet kenshi bishuka rubanda mu buryo budasanzwe iyo bigeze mu bucuruzi. Abantu bakayobywa bikomeye no kwamamaza, bakarindimurwa muri gahunda y’igura rukomatanya (achat à reduction = discount purchase) cyangwa se (achat promotionnel); buri wese ku isoko n’amaduka agiye kugura! Kugura iby’umumaro utanarebyeho na gato! Uruganda runaka rwakoze nimero ya nyuma y’igicuruzwa cyarwo kigezweho:ufite igiheruka ubwo agomba guhita yihutira kugura ikigezweho byihuse cyane, kuko azaririmbwa indirimbo ifite inyikirizo idashira irata icyo cya nyuma, aho aciye hose akayumva: kuri radio, bakayibona kuri TV.
Nujya kuri internet nabyo bibe uko; kugeza bikugiye ahantu runaka! Byibike mu bwonko ko ukennye mu gihe icyo gicuruzwa utagifite, utaragikozaho imitwe y’intoki. Kandi ko ubuzima bwaba bwiza byihuse mu gihe waba ugifite koko, kugeza ubwo hari ibihugu byagiye bibonekamo abasore n’inkumi bemera kugurisha bimwe mu bice by’umubiri wabo ngo bakunde bagure telefoni zigezweho gusa! Kandi bari basanzwe batunze izazibanjirije! Binatandukaniye hehe se ho kajya! Mu bijyanye n’umumaro wazo? Nta na hamwe hakomeye mu buryo bw’ibyo bazimaza, telefoni nk’izongizo! Ikindi telefoni zimara ni iki atari ukujya kuri murandasi (internet), ku mbuga rusange, guhamagara no kwitaba, kwandika ubutumwa. Nta kindi! Kenshi nta kindi abantu bazimaza uvanyemo nyine abafite ibindi by’ikoranabuhanga rihambaye bazimaza, ariko muri rusange ni ibyongibyo! Ibyo nta gisaba telefoni igura miliyoni kibirimo!
Photo by Elena G on Unsplash
Inyandiko: Gilbert Nzigiyimana


text:
Iyobokamana
Iyakuremye izi uko uzabaho...Tonzi mu ndirimbo nshya (VIDEO)
Uwitonze Clementine uzwi ku izina rya Tonzi yamaze gushyira hanze amashusho y’indirimbo ’ Bindimo’ agarukamo ko kuramya Imana ari ibintu umuntu agomba gukora bimurimo. Ni indirimbo yashyize hanze kuri uyu wa Kabiri tariki 12 Gicurasi 2020. Tonzi avuga ko iyi ndirimbo yayikoze agendeye ku byo Imana igenda imukorera umunsi ku wundi. Ati " Ni...
"Hejuru ya byose", indirimbo nshya ya Tonzi (VIDEO)
Uwitonze Clementine uzwi ku izina rya Tonzi yamaze gushyira hanze amashusho y’indirimbo ’Hejuru ya byose’ irimo ubutumwa bwibutsa abantu ko ibyo bacamo byose bakwiriye kwibuka ko hari Imana iri hejuru ya byose. Tonzi yatangarije Rwandamagazine.com ko iyi ndirimbo yayikoze agamije kwibutsa abantu ko mu bibazo byose umuntu anyuramo ku isi,...
Busanza :Abagize ’Diaspora’ yo mu Bubiligi basuye abana bafite ubumuga bwo mu mutwe
Bamwe mu bagore b’abanyarwanda baba mu Bubiligi basuye abana bafite ubumuga bwo mu mutwe bo mu kigo ’Izere mubyeyi’ giherereye mu Busanza mu Karere ka Kicukiro, biyemeza gukomeza kubashyigikira haba mu mpano zabo ndetse no kubafaha gukomeza kwitaza imbere. Kuwa Gatatu w’iki cyumweru tariki 26 Gashyantare 2020 nibwo bamwe muri aba bagore bagize...
Korali Umucyo w’Izuba na Ambassadors of Christ mu gitaramo cyo gushima Imana
Korali Umucyo w’Izuba yo mu itorero ry’Abadventiste b’umunsi wa 7 rya Nyamirambo yateguye igitaramo cyo gushimira Imana uburinzi bwayo yabarinze mu mwaka wa 2019, ikabinjiza amahoro muri 2020. Ambassadors of Christ ni imwe muri korali zizakiririmbamo. Iki gitaramo cyateguwe n’Itorero ry’Abadventiste b’umunsi wa 7 rya Nyamirambo rifatanyije na...
Israel Mbonyi agiye gutaramira ab’i Huye
Umuhanzi w’indirimbo zo kuramya no guhimbaza Imana, Israel Mbonyi agiye gukorera igitaramo mu Karere ka Huye nyuma y’uko ngo abisabwe n’abantu benshi bo muri ako Karere no mu Ntara y’Amajyepfo muri rusange. Ni igitaramo giteganyijwe tariki 2 Gashyantare 2020 muri Auditorium ya Kaminuza y’u Rwanda , ishami rya Huye. Igitaramo kizatangira saa...
Planet Shakers yateguye igitaramo cyo guhimbaza Imana binyuze mu mbyino
Itsinda ry’Urubyiruko ruhimbaza Imana mu ndirimbo n’imbyino rya “Planet Shakers”, rikorera umurimo w’Imana mu Itorero rya United Christian Church/UCC-Gikondo, bateguye igitaramo cyo guhimbaza Imana binyuze mu mbyino bise “Praise With Dance”, gifite insanganyamatsiko iboneka muri Zaburi ya 149:3. Iki gitaramo cyo guhimbaza Imana binyuze mu mbyino,...
UCC-Gikondo Worship Team yateguye igitaramo izamurikamo Alubumu
UCC-Gikondo Worship Team, itsinda ry’abaramyi rikorera umurimo w’Imana mu Itorero rya United Christian Church ishami rya Gikondo /UCC-Gikondo, bateguye igitaramo bazamurikiramo Alubumu yabo ya kabiri bise “Yakoze ibikomeye”. Iki gitaramo cyo gushyira ahagaragara iyi Alubumu, kizabera ku rusengero rwa UCC-Gikondo ahahoze Ishuri rya APAPE, kuri...
Umunyamakuru Happy yashyize hanze ’Video’ ivuga ku neza y’Imana
Umunyamakuru akaba n’ umuhanzi mu ndirimbo zihimbaza Imana Byishimo Espoir (Happy) yashyize hanze amashusho y’ indirimbo nshya yise “Umutima wanjye “ikubiyemo ubutumwa bukomeye cyane bwibutsa abantu Ineza y’ Imana ku buzima bwabo n’ agakiza bahawe na Yesu Kristo. Byishimo Espoir (Happy ) yadutangarije ko amashusho y’ indirimbo umutima wanjye...
Bibutse Musenyeri Dominiko wabaye inkingi ya mwamba ya seminari nto ya Nyundo (AMAFOTO)
Musenyeri Dominiko Ngirabanyiginya wari Musenyeri w’Icyubahiro muri Diyosezi ya Nyundo yibutswe n’abize mu Iseminari Nto ya Nyundo yitiriwe Mutagatifu Piyo wa cumi, abakihiga ndetse n’ubuyobozi bw’iri shuri yabereye inkingi ya mwamba. Tariki 7 Nzeli 2016 nibwo Musenyeri Dominiko Ngirabanyiginya yatabarutse azize uburwayi. Yatabarutse afite imyaka...
Abahanzikazi ba Gospel bagiye gutangiza ikiganiro cy’ivugabutumwa n’Ubujyanama
Abahanzi mu ndirimbo zo kuramya no guhimbaza Imana bibumbiye mu itsinda Ijwi Family Group bagiye gutangiza ikiganiro cy’ivugabutumwa ndetse n’ubundi bujyanama buzajya bugaruka ku kubaka umuryango nyarwanda. Ijwi Tea Time ni ikiganiro kizajya kinyuzwa kuri channel yabo ya Youtube. Episode ya mbere izaba yibanda ku kurwanya ibiyobyabwenge kuko...


text:
Eric Habimana
Munganyinka Alice Uwanyirigira Justine na Mukabarisa Paradis ni abanyeshuri mu ishuri rikuru gaturika rya Kabgayi, mu mwaka wa gatatu ari na wo wa nyuma bari basigaje ngo basoze amasomo yabo, bavuga ko icyorezo cya covid-19, cyababereye imbogamizi, kuko cyatumye badasoza amasomo yabo nkuko bari babyiteguye, aho ubu bibereye mu ngo zabo bategereje uko bizagenda.
Nkuko babivuga icyorezo cya Covid-19 kiri mu bintu bagakwiye kuzajya baganiraho mu bihe bizaza, kuko cyaberetse ko ntawagakwiye kwicara ngo ateganye ibyiza gusa, kuko n’ibibi biraza kandi bikangiza byinshi.
Ngo bari bamaze kwandika igitabo ndetse no kukimurikira abarimu, kugira ngo bemererwe kujya mu mubare w’abagomba gusoza amasomo yabo, maze bakambara umwambaro w’abarangije kaminuza, ikindi ni uko bari baranamaze kurarika inshuti n’abavandimwe kugira ngo azabazire mu birori byo gusoza amasomo yabo, ariko icyabatunguye ni uko bahise babwirwa ko bagomba gusubira mu ngo iwabo, bagategereza umwanzuro wa Leta ku bijyanye no gufungura amashuri, bari baraguze bimwe mu byo bazifashisha, urumva ko rero turi no mu bigo byatashye mbere, nk’ubu nta hantu wajya gusaba akazi kuko aho ugeze hose barakubwira ngo zana diplome yawe ukayibura, ikiyisimbura na cyo kukibona ntacyo kigufasha.
Bati “uzi kuba uzi ko witeguye gukora ibirori, kuko amashuri bayafunze tubura igihe kitageze no kubyumweru bibiri ngo dukore ‘‘graduation’’, Justine yungamo ati njyewe nanateganyaga ubukwe ,ariko narapanze ku buryo ubukwe bugomba kuzaba nyuma ya ‘‘graduation’’, byose byahise bipfira rimwe, ntituzi n’igihe ishuri ryacu rizafungurirwa, kuko no muri kaminuza zafunguwe iyacu ntabwo irimo, byibuze badufungurire kugira ngo dusoze ibyo twasubikishije, turimo guhomba amahirwe menshi”.
Akaba ari nyuma yaho mu minsi ishize Leta yahisemo gufungura amashuri ndetse na zimwe muri za kaminuza, ariko muzafunguwe na zo harimo izo hazajya higa abanyeshuri bari mu myaka ya nyuma, ndetse na bo bakaba hamwe, ariko muzafunguwe iyo ya Kabgayi (ICK) yo ntabwo irimo.


text:
Isomo ryo mu gitabo cya Mwene Siraki 47,2-11
Nk’uko ibinure bikurwa ku gitambo cy’ubuhoro,
ni ko Dawudi yatoranijwe mu bana ba Israheli.
Yakinishaga intare nk’aho zabaye abana b’ihene,
n’ibirura akabikinisha nk’abana b’intama.
Mu busore bwe se ntiyishe umuntu w’igihanyaswa,
maze umuryango akawukiza atyo ikimwaro,
igihe yazunguzaga ibuye mu muhumetso,
agatsemba ubwirasi bwa Goliyati?
Koko rero, yatakambiye Uhoraho Umusumbabyose,
nuko akaboko ke k’iburyo karakomera,
maze atsemba umurwanyi ukomeye,
kandi umuryango we usubirana ububasha.
Ni yo mpamvu bamuratiye ko yishe ibihumbi n’ibihumbagiza,
bakamushimira imigisha Uhoraho amuhunze,
bamutamiriza ikamba ry’ikuzo.
Koko rero, yatsembye abanzi bari babakikije,
arimbura ababisha be b’Abafilisiti,
kugeza na n’ubu yarabaganje uruhenu.
Mu bikorwa bye byose, yashimiraga Nyir’ubutungane,
akarata Umusumbabyose mu magambo amusingiza;
yaririmbaga n’umutima we wose,
abitewe n’urukundo afitiye Uwamuremye.
Yashyizeho umutwe w’abaririmbyi imbere y’urutambiro,
kugira ngo batere indirimbo zinogeye amatwi.
Iminsi mikuru yarayubahirije bitangaje,
ibirori birushaho guhimbazwa,
bagasingiza izina ritagatifu ry’Uhoraho,
kuva mu museso urusengero rukarangira.
Uhoraho yamukijije ibyaha bye,
amukomereza ububasha ubuziraherezo,
amuha isezerano rya cyami,
n’intebe y’ikuzo muri Israheli.
Zaburi 18(17),31.33a.47.50.32a.51.
Inzira y’Imana ntihinyurwa na gato,
ijambo ry’Uhoraho ntirikemangwa;
ni we ngabo ikingira abamuhungiraho bose.
Iyo Mana ni yo intera imbaraga,
ikantunganyiriza inzira nyuramo,
Uhoraho arakabaho! We Rutare nisunga, aragasingizwa!
Imana nkesha umukiro niharirwe umutsindo,
Ni cyo gituma ngushimira, Uhoraho, rwagati mu mahanga,
maze nkaririmba nshimagiza izina ryawe,
None se, ni nde Mana uretse Uhoraho?
Ni nde Rutare twisunga usibye Imana yacu?
mvuga nti «Agwiriza imitsindo umwami yimitse,
agatonesha uwo yasize amavuta y’ubutore,
ari we Dawudi n’abamukomokaho iteka ryose.»
Ivanjili ya Mutagatifu Mariko 6,14-29
Nuko umwami Herodi yumva bavuga ibya Yezu, kuko izina rye ryari rimaze kwamamara, bavuga ngo «Yohani Batisita yazutse mu bapfuye! Ni cyo gituma yifitemo ububasha bwo gukora ibitangaza.» Abandi bakavuga ngo «Ni Eliya.» Abandi kandi ngo «Ni umuhanuzi nk’abandi bahanuzi ba kera.» Herodi abyumvise aravuga ati «Ni Yohani, umwe naciye umutwe, none akaba yarazutse!»
Koko rero Herodi yari yatumye abantu bo gufata Yohani no kumubohera mu buroko, abitewe na Herodiya, umugore wa murumuna we Filipo, Herodi yari yaracyuye. Kuko Yohani yari yarabwiye Herodi ati «Ubujijwe gutunga umugore wa murumuna wawe.» Herodiya na we yahoraga ahigira Yohani agashaka no kumwicisha, ariko ntabishobore, kubera ko Herodi yatinyaga Yohani bigatuma amurengera, abitewe n’uko yari azi ko ari umuntu w’intabera kandi w’intungane. Iyo yabaga yamwumvise yabunzaga imitima cyane, nyamara yakundaga kumwumva.
Nuko haza kuba umunsi mukuru, ubwo Herodi yari yahimbaje isabukuru y’ivuka rye, maze atumira abatware be, n’abakuru b’ingabo ze hamwe n’abanyacyubahiro bo mu Galileya. Umukobwa wa Herodiya araza arabyina, ashimisha Herodi n’abatumirwa be. Nuko umwami abwira umukobwa ati «Nsaba icyo ushaka cyose, ndakiguha.» Aramurahira ati «Icyo unsaba cyose ndakiguha, kabone n’iyo cyaba icya kabiri cy’igihugu cyanjye.» Umukobwa arasohoka abaza nyina ati «Nsabe iki?» Undi aramusubiza ati «Saba umutwe wa Yohani Batisita.» Umukobwa agaruka bwangu asanga umwami, amusaba avuga ati «Ndashaka ko umpa nonaha umutwe wa Yohani Batisita ku mbehe.» Umwami biramushavuza cyane, ariko kubera indahiro ye n’abo yari yatumiye, yanga kwivuguruza. Ako kanya umwami yohereza umwe mu ngabo ze, amutegeka kuzana umutwe wa Yohani. Uwo mugabo aragenda, amucira umutwe mu buroko. Nuko azana umutwe ku mbehe, maze awuha uwo mukobwa, umukobwa na we awuha nyina. Abigishwa ba Yohani babyumvise, baraza bajyana umurambo we, baramuhamba.


text:
Igishushanyo gishya cya TPE Imodoka ya Porsche Nshya Cayenne
Ibisobanuro birambuye
Ibiranga ibicuruzwa
Ibisobanuro ku bicuruzwa
Guhindura imodoka idasanzwe, ubuzima ntibwunvikana, guhitamo ubuzima bushya, gusa kubwicyubahiro.
Imyenda yimyenda ikoreshwa burimunsi, kandi biragoye kwirinda ubwoko bwose bwo gushushanya no gukuramo. Ikozwe mubikoresho bya TPE, bitarinda amazi kandi birinda imodoka.
Igiti kimeze nkicyumba cyingirakamaro murugo kubakoresha imodoka. Ibintu hafi ya byose binini hamwe nibinyabiziga byihutirwa bizashyirwamo. Niba udasanzwe utegura ububiko, gufungura umutiba bizaba ari akajagari. Ntabwo bigaragara neza, ariko birashobora gukora cyane kubona ikintu. Kandi wigeze utekereza ko niba igiti gitunganijwe, gishobora gufata ibintu byinshi, kandi bizakorohera cyane kubona ikintu.
Byuzuye neza kuri Porsche New Cayenne imbere, Twese dukoresha gupima laser kugirango dufunge ikosa muri mm 0.5, rishobora rwose guhuza imodoka yumwimerere kandi ikayobora inganda.
Ikozwe mubikoresho bya TPE biheruka, kurengera ibidukikije, 100% nta mpumuro nziza, nta formaldehyde, kwambara cyane, nta guhindagurika ku bushyuhe bwo hejuru bwa dogere 100, nta gucika ku bushyuhe buke bwa dogere 40, hamwe nubushobozi bwa antioxydeant, ibikoresho bya sintetike ya TPE ni ikoreshwa cyane mu kirere, gariyamoshi yihuta, gufunga ibikoresho bya siporo, n'ibindi.
Biroroshye koza, bitarimo amazi rwose, birwanya ibishishwa, kandi birwanya imiti, birashobora guhanagurwa nigitambara, cyangwa kwozwa namazi. Igice kinini cyacyo kirashobora gukumira neza isuka.
Kwambara birwanya anti-kunyerera, igishushanyo cyihariye cyimirongo myiza hamwe nu murongo uhagaritse kandi utambitse, birashobora gukumira neza ibicuruzwa.
Nyuma yo gukurwa mugihe runaka, bizasibangana. Ibikoresho bikomeye birashobora no guherekeza imodoka yawe ubuzima bwawe bwose. Dukoresha ibikoresho bya tekinike yohejuru kugirango tumenye ibicuruzwa byiza. Ubwoko bumwe, twizera ko bigoye kubona amahame nkaya. Kugirango uborohereze n'umutekano wawe, shyira iherezo kubikoresho bito.


text:
Gusenga mu izina rya Yesu tubyigishwa muri Yohana 14:13-14 ‘kandi icyo muzasaba cyose mu izina ryanjye, nzagikorera kugira ngo Data yubahirizwe mu Mwana we. Nimugira icyo musaba cyose mu izina ryanjye nzagikora’. Hari abatumva neza icyo ibi bivuga, ahubwo bakumva ko iyo bongeyeho ‘mu izina rya Yesu’, Imana ihita ibaha iyo basabye ibyari byo byose. Iyi myumvire isa no gufata ‘mu izina rya Yesu’ nk’amagambo afite imbaraga ubwayo. Ibi ariko bitandukanye n’ibyo Bibiliya yigisha.
Gusengera mu izina rya Yesu bivuga gusengera mu bubasha bwe, dusaba Imana Data ngo yumve kandi isubize amasengesho yacu kuko tuje mu izina ry’umwana wayo, Yesu. Gusengera mu izina rya Yesu ni kimwe no gusengera mu bushake bw’Imana; ‘kandi iki ni cyo kidutera gutinyuka imbere ye: ni uko atwumva iyo dusabye ikintu nk’uko ashaka, kandi ubwo tuzi ko yumva icyo dusabye cyose, tuzi n’uko duhawe ibyo tumusabye’ (1 Yohana 5:14-15). Gusengera mu izina rya Yesu ni ukuvuga gusaba ibintu bizubahisha kandi bigahesha Yesu icyubahiro.
Kwanzurisha amasengesho yacu ‘mu izina rya Yesu’ ntabwo biyaha imbaraga zidasanwe. Dusengeye ibiha Imana icyubahiro cyangwa bitajyanye n’ubushake bwayo, gusengera ‘mu izina rya Yesu’ ntacyo bimaze. Gusengera mu izina rya Yesu kandi tugamije kumuhesha icyubahiro ni ngombwa, aho kumva ko amagambo dukoresha aduhesha ibyo dushaka. Amagambo siyo ngombwa mu isengesho, icya ngombwa ni impamvu cyangwa icyifuzo gisengerwa. Gusengera ibijyanye n’ubushake bw’Imana nibyo gusengera mu izina rya Yesu.
Gusenga mu izina rya Yesu tubyigishwa muri Yohana 14:13-14 ‘kandi icyo muzasaba cyose mu izina ryanjye, nzagikorera kugira ngo Data yubahirizwe mu Mwana we. Nimugira icyo musaba cyose mu izina ryanjye nzagikora’. Hari abatumva neza icyo ibi bivuga, ahubwo bakumva ko iyo bongeyeho ‘mu izina rya Yesu’, Imana ihita ibaha iyo basabye ibyari byo byose. Iyi myumvire isa no gufata ‘mu izina rya Yesu’ nk’amagambo afite imbaraga ubwayo. Ibi ariko bitandukanye n’ibyo Bibiliya yigisha.


text:
Gukuramo umusatsi wa Alexandertite Laser 755nm byiyemeje kugipimo cya zahabu mugukuraho umusatsi, kubera kwinjiza melan neza, hamwe ningaruka nke.
Gukuraho umusatsi wa Alexanderite Laser 755nm bishingiye ku ihame ryumucyo nubushyuhe byatoranijwe, binyuze muguhindura neza imbaraga za laser nubugari bwa pulse, laser irashobora kwinjira muruhu kugirango igere kumisatsi, kandi ingufu za lazeri zinjizwa hanyuma zigahinduka mubushyuhe na umusatsi wumusatsi, kugirango umusatsi utakaza ubushobozi bwo kuvugurura no kuva mubice bikikije, bityo umusatsi uzavaho burundu.


text:
“Gutegereza Uwiteka tutarambirwa” Ev. Nizeyimana Samuel
Umwigisha: Ev.Nizeyimana Samuel
Intego y’ijambo: GUTEGEREZA UWITEKA TUTARAMBIRWA
Imfashanyigisho:Yohana 5.1-8, 1Petero 4.19
Mu buzima busanzwe uburwayi burababaza kandi butuma nyirabwo asuhuza umutima, mbese akabura ibyiringiro ninayo mpamvu tutazuyaza ko bariya babaga ku kidendezi bari bababaye rwose.
Hari ubwo rero bibaho, uyu urwaye akabura kirengera (inshuti, imiryango…) kugeza ubwo Kristo ubwe yiyizira akaba ari we wikorera imirimo kuko ari we MURENGEZI wababuze kirengera.
Umukoro ukomeye ku murwayi, ni ukwihangana agategereza ikizaba kandi agakomezanya umutima wizeye kuko bituma ubwo buba ubusa.
Ubabazwa na byinshi, ariko ikinezeza Imana ni uko mu bikubabazahaganzamo ubushake bw’Imana kuko icyo gihe uba ubonye uburyo bwo kuyibitsa ubugingo bwawe.
Humura rero kuko kubabazwa kwawe kw’igihwayihwayi kudakwiye kugereranywa n’ubwiza ubikiwe niba koko warizeye by’ukuri.GUTABARWA KUVA KU WITEKA!!!!
814 total views, 2 views today


text:
Gusya ibyuma bishyushye bishyushye ubu birakoreshwa cyane, bikemura byimazeyo ikibazo cyo kwangirika byoroshye no kwangiza ibikoresho gakondo byibyuma nibicuruzwa bya plastiki.Nyamara, gusya gushyushye gusya ntigomba guhura nizuba bishoboka, kubera imikorere rusange yo kurwanya ultraviolet.
Kumara igihe kirekire izuba bizatera ibisigazwa hejuru kubora, bikagaragaza ibintu byimbere, bizagira ingaruka kumiterere yibicuruzwa muri rusange, ariko ntibizagira ingaruka kumikorere yimbaraga zicyuma gishyushye.Irashobora kongera imbaraga za UV ikora 0.5mm yuburebure bwa resin ikungahaye hamwe na UV ikurura hejuru yibicuruzwa mugihe cyo kuyitunganya.
Ubuso bwiza bushyushye-buringaniza ibyuma bisya byoroshye kandi byoroshye, kandi biroroshye gukoraho.Nibyiza kugira ibibyimba bike, bivuze ko ibikoresho byiza bikoreshwa, kubera ko ubucucike bwibisigisigi byiza biri hejuru, bityo ibyara bike bikabyara.Birashoboka gukora ikizamini cyo kwikorera umutwaro hejuru yicyuma gishyushye kugirango urebe niba kizahinduka kandi kigerageze ubushobozi bwacyo.
Kanda ibyuma bishyushye bishyushye, niba amajwi aranguruye, bivuze ko ibikoresho bya resin ari byinshi, uwuzuza ni muto, kandi igipimo cyibikoresho kirakwiriye.Niba ijwi ryo gukubitwa ridahwitse, bivuze ko ingano ya resin ikoreshwa mugushushanya ibyuma bishyushye bishyushye ari bike, ifu ya calcium ni myinshi, kandi ubwiza bwa grake ni bubi.
Igihe cyo kohereza: Jun-27-2022


text:
Umunsi wa pentekote uba buri gihe ku cyumweru. Hizihizwa umunsi udasanzwe, ariko ntabwo aribyo byabaye uwo munsi gusa ahubwo ni igihe n’impamvu byabaye byerekana ukuboko kw’Imana, n’impano ikomeye kuri wowe.
Ibyabaye kuri Pentekote
Niba warumvise ‘Pentekote’, birashoboka ko wamenye ko ari umunsi Umwuka Wera yaje kuba mu bayoboke ba Yesu. Uyu niwo munsi Itorero, “ abatoranijwe” b’Imana, ryavutse. Ibyabaye byanditswe mu Byakozwenintumwa igice cya 2 cya Bibiliya. Kuri uwo munsi, Umwuka w’Imana yamanutse ku bayoboke 120 ba mbere ba Yesu batangira kuvuga cyane mu ndimi zo hirya no hino ku isi. Byateje imvururu ku buryo ibihumbi n’ibihumbi bari i Yeruzalemu icyo gihe basohotse kureba ibyabaga. Imbere y’imbaga yari ikoraniye aho, Petero yavuze ubutumwa bwa mbere bw’ivanjiri maze ‘ibihumbi bitatu byiyongera ku mubare wabo uwo munsi ’ ( Ibyakozwenintumwa 2:41). Umubare w’abayoboke b’ivanjiri wagiye wiyongera kuva kuri icyo cyumweru cya Pentekote.
Uwo munsi wabaye nyuma y’iminsi 50 y’izuka rya Yesu. Muri iyi minsi 50 ni bwo abigishwa ba Yesu bemeye ko Yesu yazutse mu bapfuye. Ku cyumweru cya Pentekote bagiye kumugaragaro amateka arahinduka. Waba wemera izuka cyangwa utaryemera, ubuzima bwawe bwagizweho ingaruka bitewe n’ibyabaye kuri kiriya cyumweru cya Pentekote.
Uku gusobanukirwa Pentekote, nubwo ari ukuri, ntabwo bihagije. Abantu benshi bifuza gusubiramo icyo cyumweru cya Pentekote nkuko byagenze kiriya gihe. Kubera ko abigishwa ba mbere ba Yesu bari bafite kwihangana kubwa pentekote ‘ bategereje impano yumwuka’, uyu munsi abantu bizeye cyo kimwe ‘bategereje’ ko azongera kuza muburyo busa. Abantu rero basaba kandi bagategereza ko Imana izana indi Pentekote. Gutekereza gutya bivuze ko gutegereza no gusenga ari byo byazanye Umwuka w’Imana icyo gihe. Gutekereza gutya ni bibuza kumva icyo bisobanuye – kuko Pentekote yanditswe mu Byakozwenintumwa Igice cya 2 ntabwo yariyo Pentekote ya mbere.
Pentekote yo mu Mategeko ya Mose
‘Pentekote mu byukuri yari umunsi mukuru wo mu Isezerano rya Kera. Mose (1500 mbere ya Yesu ) yari yarashyizeho iminsi mikuru myinshi igomba kwizihizwa umwaka wose. Pasika yari umunsi mukuru wa mbere w’umwaka w’Abayahudi. Yesu yabambwe ku munsi wa Pasika. Igihe nyacyo cy’urupfu rwe kubitambo by’intama za Pasika byari bigamije kuba nk’ikimenyetso.
Umunsi mukuru wa kabiri wari umunsi mukuru w’umuganura, kandi Amategeko ya Mose yavuze ko ugomba kwizihizwa ku munsi wa nyuma wo ku wa gatandatu (= Ku cyumweru). Yesu yazutse ku cyumweru, bityo izuka rye ryabaye neza ku munsi w’umuganura. Kuva izuka rye ryaba k’umuganura, byari Isezerano ko izuka ryacu rizakurikiraho nyuma ( kubantu bose bamwizeye ). Izuka rye ni ‘umuganura’, nkuko izina ry’umunsi mukuru ryahanuwe.
Nyuma y’iminsi 50 neza neza nyuma y’icyumweru cy’’Umuganura’ Abayahudi bizihije Pentekote (Pente bivuga 50. Babyitaga ibyumweru by’ibirori kuko byageraga kuri birindwi) . Abayahudi bari bamaze imyaka 1500 igihe Pentekote yo mu Byakozwenintumwa 2 bibaye. Impamvu abantu baturutse impande zose z’isi kuri uwo umunsi wa pentekote i Yeruzalemu kumva ubutumwa bwa Petero byari kubera ko bari bashakaga kwizihiza Pentekote yo mu Isezerano rya Kera. Uyu munsi Abayahudi baracyizihiza Pentekote bakayita Shavuot.
Twasomye mu Isezerano rya Kera uburyo Pentekote yagombaga kwizihizwa:
16Mubare iminsi mirongo itanu igeze ku munsi wa mbere w’isabato ya karindwi, maze muganurire Uwiteka ituro ry’umuganura wundi. 17Mu buturo bwanyu mukuremo imitsima ibiri yo kuba ituro rijungujwe, ibe iy’ibice bya cumi bibiri bya efa y’ifu y’ingezi yotsanywa umusemburo, kugira ngo iganurirwe Uwiteka.Abalewi 23: 16-17
Igihe nyacyo cya Pentekote Ibimenyetso by’ubwenge
Hariho igihe nyacyo cya Pentekote m Byakozwenintumwa 2 kuva ibaye ku munsi umwe w’umwaka nk’uwa Pentekote yo mu Isezerano rya Kera (Ibirori by’ibyumwero). Kuba kubambwa kwa Yesu kwarabaye kuri Pasika, izuka rya Yesu rikaba ku muganura, na Pentekote yo mu Byakozwenintumwa 2 ikaba mu minsi mikuru y’Abayahudi, yerekana ubwonko buhuza ibi binyuze mu mateka. Mu minsi myinshi igize umwaka kuki kubambwa kwa Yesu, izuka rye, hanyuma ukuza k’Umwuka Wera byabayeho neza kuri buri munsi w’ibirori bitatu byo mu Isezerano rya Kera, keretse niba byari byarateganijwe? Uguhuza nkuku byabaho gusa habaye hari ubwonko bubiri inyuma.
Ibyabaye mu Isezerano Rishya byabaye neza mu minsi mikuru itatu yo mu Isezerano rya Kera
Yaba Luka ‘yarahimbye’ Pentekote?
Bamwe bavuga ko Luka (umwanditsi w’Ibyakozwenintumwa) yahimbye ibyabaye mu Byakozwenintumwa 2 kugeza ku ‘ bizaba’ ku munsi mukuru wa pentekote. Noneho yaba ariwe wari inyuma yo kugena ingengabihe rero. Ariko ibi ntibivuga ukuntu Ibyakozwenintumwa 2 by‘uzuza’ umunsi mukuru wa Pentekote, ntanaho biyerekana na gato. Kubera iki yari kurinda kwigora aremekanya ibi bihe kugira ngo ‘bibe’ kuri uwo munsi ariko ntafashe umusomyi asobanukirwa uko ‘bisohoza’ umunsi mukuru wa Pentekote? Muri make, Luka yakoze umurimo mwiza wo kwandika ibyabaye aho kubisobanura kuburyo abantu benshi muri iki gihe batazi ko Pentekote ivugwa mu Byakozwenintumwa 2 yabaye neza neza ku munsi wa Pentekote yo mu isezerano rya kera. Abantu benshi batekereza ko Pentekote yatangiye gusa mu Byakozwenitnumwa 2. Kubera ko abantu benshi muri iki gihe batazi isano iri hagati yabyo, Luka ntashobora kuba yaba umuhanga wo guhimba iryo isano ariko akaba atari no gushobora na gato kuyigurisha.
Pentekote: Imbaraga nshya.
Ahubwo, Luka atwereka ubuhanuzi bwo mu gitabo cyo mu Isezerano rya Kera rya Yoweli avuga ko umunsi umwe Umwuka w’Imana azisuka ku bantu bose. Pentekote yo mu Ibyakozwenintumwa 2 yashohoje ibyo.
Impamvu imwe ituma Ivanjili ari ‘ubutumwa bwiza’ nuko butanga imbaraga zo kubaho mu buzima butandukanye – bwiza. Ubuzima ubu ni ubumwe hagati y’Imana n’abantu. Kandi ubu bumwe bubaho mu kubana n’Umwuka w’Imana – watangiriye ku cyumweru cya Pentekote cyo mu Byakozwenintumwa 2. Ubutumwa bwiza nuko ubu ubuzima bushobora kubaho ku rwego rutandukanye, mu kugirana umubano n’Imana binyuze mu Mwuka wayo. Bibiliya ibivuga gutya:
13Ariko amara n’ibinyita abyoze, maze umutambyi abitambe, byose abyosereze ku gicaniro. Icyo ni igitambo cyoswa kitagabanije gikongorwa n’umuriro, cy’umubabwe uhumurira Uwiteka neza.14“Kandi natambira Uwiteka igitambo cyo koswa kitagabanije cy’inyoni, atambe intungura cyangwa ibyana by’inuma.Abefeso 1: 13-14
11 Ariko niba Umwuka w’Iyazuye Yesu aba muri mwe, Iyazuye Kristo Yesu izazura n’imibiri yanyu ipfa ku bw’Umwuka wayo uba muri mwe.Abaroma 8:11
23 ariko si byo bisa, ahubwo natwe abafite umuganura w’Umwuka, natwe tunihira mu mitima yacu dutegereza guhindurwa abana b’Imana, ari ko gucungurwa kw’imibiri yacu,Abaroma 8:23
Umwuka wera w’Imana ni undi muganura kuko Umwuka ni umuhanuzi – ingwate – yo kurangiza guhinduka ‘abana b’Imana’ kwacu.
Ubutumwa bwiza butanga ubuzima bwuzuye bitanyuze mu bintu, kwishimisha, imiterere, ubutunzi n’ibindi byose byo kuri iyi si, aribyo Salomo yasanze ari ibintu byinshi by’ubusa, ahubwo binyuze mu kubana n’Umwuka w’Imana. Niba ibi ari ukuri –ko Imana iduha kubana nayo kandi ikadukomeza – byaba inkuru nziza. Pentekote yo mu Isezerano rya Kera hamwe no kwizihiza umugati mwiza watetswe n’umusemburo ushushanya ubu buzima bwuzuye. Ubusobanuro buri hagati ya Pentekote ya Kera n’i Nshya ni ibimenyetso bifatika byerekana ko Imana ari yo iri inyuma yibi bintu n’imbaraga z’ubuzima bwuzuye.


text:
Mperutse guhura n’abahamya ba Yehova, ba bandi bagenda ari babiri babiri bamamaza ubwami bw’Imana yabo kuri iyi si.Mugenzi wanjye twari kumwe arabakurikirana nk’uwatwawe n’inyigisho z’akataraboneka,dore ko amadini muri kino gihugu amaze kuba isoko n’uburo.
Uwo munsi ni bwo numvise icyo ubuzima bwe buhatse. Ibiganiro byari bikarishye. Buri ruhande rwakajije imitana. Abo bigisha bagaragazaga ukuntu ibihugu birimo ibibazo ari ibyahigitse ubwami. Ngo ni yo mpamvu ubw’Imana bugomba kuva mu ijuru bukagaruka ku isi.
Shyirakera wanjye ntiyagaragaza ko atabishyigikiye. Ati « Kuva nkiri muto nakuze nshaka Imana, ariko kugeza ubu sindayibona.Yaranyihishe pe!Mwebwe se mwarayibonye ngo muyinyereke?«
Abakozi b’Imana batangira kurebanaho. Mu gihe bagishidikanya, ababwira ko ari umuyoboke wa Satani kandi ko kuva yamukingurira amarembo ari nta kintu abuze. Ngo ibyo biramuhagurutsa bikamujyana i Bujumbura gusengerayo. Ngo afite icyizere ko no mu Rwanda batazatinda kuhabona icyicaro, kuko bahaguruka i Kigali buzuye Kwasteri.
Abandi na bo bati « Reka reka reka, ibyo si iby’i Rwanda. N’ubwo Abakurambere bacu bemeraga Rurema, Rugira, Rugaba na Ruremankwashi, ntaho yari ihuriye na Satani. Nta muyobozi wakwemera ibyo, kabone n’iyo yaba atemera Imana y’abazungu. »
Abayobozi bagize neza
Ni iby’agaciro kuba mu Rwanda bataremereye amadini asenga Satani ko akorera mu gihugu cyacu. Ariko se bizamara kabiri niba yashoboraga kuhabona abayoboke? Birakwiye kwibaza n’iki kibazo:Byaba biterwa n’iki ngo abantu bagere aho bemera Satani?
Abashishoza basanga ubwinshi bw’amadini bushobora kuba ikimenyetso cy’ibibazo sosiyete cyangwa igihugu gifite. Biba byerekana ko nta rwego ruba rugishoboye gutanga ibisubizo bifatika. Abantu bagapfunda imitwe aho babonye nk’abahiriye mu nzu. None se abo ubukene bwugarije, babonye aho basenga bakabukira, ntibajyayo?
Kwa Satani nta mukene uhaba!
Kuri iyi tariki ya 30 Mata 2016 ni isabukuru y’imyaka 50 Kiliziya ya Satani(Eglise de Satan) imaze ishinzwe muri Amerika. Inyigisho n’ingenamitekerereze byayo biri muri Bibiliya ya Satani(La Bible satanique)yanditswe na fondateri w’iryo dini, Bwana Anton Szandor Lavey.
Icyabimuteye ni ukubona ukuntu inyigisho zo mu madini asanzwe zitsikamira muntu zikamubuza amahwemo. Yari afite inkomoko y’Abayahudi(batojwe gukomera ku Mategeko y’Imana)aniga muri Univerisite z’abakirisitu. Ni ho yahereye ategura inyigisho ze ko Satani ntaho ahuriye n’Imana ibuza abantu ibyo umutima ushaka kandi bafitiye ubushobozi.
Yakitwa iya Satani cyangwa Lusifero, abo muri ayo madini bemera ko nta Mana ibaho yaheza abantu mu bukene ngo ibe ikitwa Imana ikiza. Aho ubukene bwiyongera cyangwa bugahindura isura(mu rubyiruko no mu bana b’inzererezi!), bararye bari menge kuko abavugusi b’imiti barekereje. Kandi igisubizo cyabo kiroroshye:Niba Imana yarihishe, kwa Satani imiryango irakinguye.
By Bumbakare Frédéric/Kacyiru-Kigali


text:
Guhindura ibizamini bya DC.Igikoresho gikoresha uburyo bushya bwo gutanga amashanyarazi, bufite ibiranga ubunini buto, uburemere bworoshye, ibisohoka binini, gusubiramo neza, imbaraga zo kurwanya-kwivanga, hamwe nibikorwa byiza byo kurinda.Imashini yose iyobowe na microcomputer yihuta cyane, hamwe nurwego rwo hejuru rwikora, hamwe no gusohora byikora no gusohora ibikorwa.Igikoresho gifite ikizamini cyo hejuru kandi gikora neza, gishobora kumenya igipimo cyihuse cyo guhinduranya ibintu.
Icyitegererezo No.:PS-DC10A


text:
Ntibakwiye kujya ku nzibutso : ni ugushinyagurira abakorewe jenoside.
Guhera tariki ya 7 Mata kugeza tariki ya 13 Mata, mu Rwanda haba ibihe byo kwibuka abazize jenoside yo mu 1994. Muri icyo gihe, habaho ibikorwa byo kwibuka, gushyingura mu cyubahiro, gusura inzibutso za Jenoside, kunamira abapfuye ndetse no kubaririra.
N’ubwo Umuryango w’Abibumbye wemeje ko ubwicanyi bwabaye mu Rwanda mu 1994 ari Jenoside y’Abanyarwanda (Génocide Rwandais), Agatsiko kishyize ku butegetsi kamaze kugarika ingogo, kabugezeho kagoreka imvugo maze gahindura inyito y’ubu bwicanyi, kabwita Jenoside yakorewe Abatutsi(Génocide Tutsi). Nta gushidikanya ko icyo abanyagatsiko bari bagamije kwari ukuyobya amahanga na Benekanyarwanda kugira ngo ibyaha byakozwe na Kagame n’Agatsiko-Sajya ke byibagirane, be kubikurikiranwaho. Agatsiko kagiraga ngo kandi kabone iturufu yo gukoresha mu guteranya Abanyarwanda kabumvisha ko bamwe ari abanzi b’abandi. Ikindi kari kagamije kwari ugushaka guhora kerekana ko ari umucunguzi w’Abatutsi, ko ndetse katariho na bo batabaho. Kashakaga kumvikanisha kandi ko nta ruhare na ruto kigeze kagira muri jenoside, haba mu kuyitegura no mu kuyishyira mu bikorwa. Ariko se koko ni ko bimeze? Ngiyi impamvu inteye kugaragaza imiterere y’Agatsiko, ingengabitekerezo y’abakagize n’uruhare rwako muri Jenoside.1.Inkomoko y’Abanyagatsiko
Ahayinga mu myaka ya 1960, u Rwanda rwinjiye mu nkubiri y’amashyaka menshi. Amwe muri ayo mashyaka yaharaniraga ko u Rwanda rwaba Repubulika igendera ku matwara ya Demukarasi (MDR Parmehutu, APROSOMA,…). Ayandi yaharaniraga ko u Rwanda rwaguma kuyoborwa n’ingoma ya cyami (UNAR, MOMOR,…).
Ishyaka UNAR ryari rigizwe ahanini n’abagaragu bakuru b’ibwami. Aba bagaragu bakaba bari bazwiho kugira ingengabitekerezo yo kwanga Abahutu urunuka. Bavugaga ko Abatutsi ari ubwoko bwatoranyijwe n’Imana, ubwoko bw’Ibimanuka, bufite ubwenge busumba ubw’abandi, bukaba bwararemewe gutegeka. Naho Abahutu bakaba atari abantu nk’abandi, bakaba bararemewe kuba abagaragu b’Abatutsi, guhakwa, gukora imirimo y’uburetwa no gushahurwa, ibitsina byabo bikambikwa Karinga. Iyi ngengabitekerezo y’abagaragu bakuru b’ibwami ni yo yahembereye urwango rwaje kuvamo ubwicanyi bwo mu kwa cyenda 1959, bigeza n’aho mu kwa 11 insoresore za RUNAR zishatse kwica Mbonyumutwa, bikazinanira.Ishyaka MDR Parmehutu rimaze gutsinda amatora, u Rwanda rumaze kuba Repubulika, abari abagaragu bakuru b’ibwami kimwe n’abandi bayoboke ba RUNAR bari bahuje ingengabitekerezo y’urwango, ntibabyemeye. Bahisemo guhunga igihugu kuko batemeraga gutegekwa n’abahutu bahoze ari abaja n’abagaragu babo. Bageze hanze y’u Rwanda, Abarunari bashinze umutwe w’inyeshyamba bawita INYENZI. Hashize igihe, Inyenzi zaje guhindura izina, maze zifata UNAR zirayicurika, ziyita RANU. Ariko mu by’ukuri byose ni bimwe, bisobanura kimwe, usibye ko UNAR ari mu gifaransa, naho RANU bikaba mu cyongereza.
Ubwo bari hafi gutera u Rwanda le 01/10/1990, RANU barayihinduye bayita FPR-Inkotanyi kubera ko bashakaga guhisha Rubanda ko ari umutwe w’abahezanguni bashingiye ku ngengabitekerezo y’abagaragu b’ibwami banga Abahutu urunuka. Nyamara n’uwahera ku ijambo “Inkotanyi” ubwaryo ryamuhishurira byinshi kuko wari umutwe w’ingabo z’umwami Rwabugili.
Rero, birumvikana ko ntacyo bahishe, bazanye ingengabitekerezo, ingengamatwara n’ingengamikorere bya cyami, (uretse ko nta mwami witwa iryo zina bari bashyize imbere). Uyu mutwe wa FPR-Inkotanyi ni wo ubundikiye indiri y’Agatsiko-sajya. Aka gatsiko gakuriwe na Perezida Kagame ufite ububasha bwose nk’ubwo mu gihe cy’ingoma ya Cyami: umutungo w’igihugu wose yawugize uwe bwite; yica uwo yanze, agatorongeza uwo ahararutswe, agakiza uwo ashatse! Agatsiko kamukikije (Abagaragu bakuru b’ibwami) kiganjemo abasirikare bakuru baturutse i Bugande. Umurongo w’Agatsiko mu mitegekere, ntaho utaniye n’uwa RUNAR n’abagaragu bakuru b’ibwami. Kuba u Rwanda rukitwa Repubulika ni ku izina gusa, imikorere ni iya cyami; akarengane kariho icyo gihe karagarutse; amakoro,amahooro, imisoro y’urudaca….byaragarutse! Mbese u rwanda rwasubiye mbere y’umwaka w’1959 !2.Ibitero by’Inyenzi
Revolisiyo yo mu 1959 na Leta yayiturutseho ntibyashimishije abo yavukije ubutegetsi bari biganje mu ishyaka rya UNAR. Mu nyandikoshingiro yayo, UNAR yahise yerekana ko idashaka Demukarasi mu Rwanda kuko byanze bikunze iyo Demukarasi yagombaga kugendera kuri rubanda rugufi yari igizwe ahanini n’Abahutu, UNAR yitiranyaga n’ubushyo bw’inka budashobora gutekereza no gutegeka. Abari bafite ibyo bitekerezo bibi, bicuramye, hamwe n’abandi bahunze kubera ubwoba, bageze hanze barisuganya, batangira kugaba ibitero mu Rwanda kugira ngo bongere barwigarurire ku ngufu. Ibyo bitero byahungabanyije umutekano mu Rwanda kuva mu 1961 kugera mu 1967, binatuma abaturage bahora basubiranamo bapfa amoko, aho kugira ngo biyunge baharanire Demukarasi nyayo. Ibitero by’Inyenzi biri mu byatumye Demukarasi ishingiye ku mashyaka menshi izima hagati ya 1963 na 1965 maze hagasigara ishyaka rimwe rukumbi rya MDR-Parmehutu. Nguko uko UNAR yakoreraga mu gihugu yazimye nyuma y’igitero cy’Inyenzi cyo mu Bugesera mu 1963 imaze gutakaza abayobozi bayo b’imbere mu gihugu. Ubwo hasigaye UNAR yakoreraga hanze y’igihugu, ari na yo yagiye itegura ibitero. UNAR yo hanze yarimo amashami atatu: Irya Rukeba, iry’umwami n’irya Sebyeza.
Ishami rya Rukeba ryatangiye mu 1962 rikorera i Bujumbura ndetse no muri Zaïre (RDC).
Ishami ry’umwami ryakoreraga i Dar es Salam, i Kampala n’ i Nairobi rikaba ryarategekwaga na Kayihura, Mungarurire na Sebyeza.
Mu 1963 Sebyeza yaje gushyiraho ishami rye rikorera i Bujumbura. Mu 1964 yagiye gukorera i Kampala noneho ishami rihinduka ishyaka rya gisosiyalisiti( Parti Socialiste). Ryari rigamije kugendera kuri Repubulika inyuze mu nzira ryashakaga. Mu 1966 ryahindutse Umuryango w’Ubwiyunge bw’Abanyagihugu (Organisation pour la Réconciliation Nationale).
Amwe muri ayo mashami y’Inyenzi yaje kuvaho burundu, andi asimburwa n’andi mashyaka yageze aho abyara FPR-Inkotanyi. Amashami y’Inyenzi yagiye atera u Rwanda akomoka kuri iyo UNAR yo hanze.
Uko ibitero by’Inyenzi byakurikiranye
•Igitero cyo kuri 25 Ugushyingo 1963 : Icyo giterero cyarimo Inyenzi zigera ku 1500 zari mu Burundi, ziyobowe na Rukeba. Cyahagaritswe na Jandarumori y’i Burundi kitaragera ku mupaka w’u Rwanda.
•Igitero cyo kuri 21 Ukuboza 1963 cyahise gikurikiraho. Icyo gihe Inyenzi zafashe ikigo cy’abasirikare cy’i Gako mu Bugesera, ziza gukumirwa n’Ingabo z’igihugu (Garde Nationale) ku musozi wa Kanzenze, hafi y’ikiraro cya Nyabarongo. Ubwo Inyenzi zaratsinzwe, izidapfuye zikwira imishwaro, zisubira iyo zaturutse, nuko zicika mu Bugesera. Icyo gitero cyabyukije uburakari n’imvururu mu baturage cyane cyane muri Gikongoro, zihitana abantu b’inzirakarengane na Demukarasi irahazaharira.
•Ibitero byo muri Mutarama 1964 mu Bugesera no mu Bugarama byombi byavuye i Burundi.
•Mu Ugushyingo 1964, habaye igitero gikomeye mu Nshiri na cyo giturutse mu Burundi. Nyuma y’icyo gitero kugeza mu wa 1967 hakomeje kubaho ibiteroshuma bigeze aho birahagarara kugeza mu Ukwakira 1990.
3.Uruhare rwa Kagame muri Jenoside
N’ubwo mu bihe by’icyunamo, Kagame n’abanyagatsiko be biha kwiriza ay’ingona, ntibikuraho kuba baragize uruhare runini muri Jenoside, haba mu kuyitegura no mu kuyishyira mu bikorwa. Agatsiko kajya gutera u Rwanda mu 1990 ntikari kayobewe neza ko, uko Inyenzi zagabaga ibitero, Abanyarwanda basubiranagamo bapfa urwikekwe rushingiye ku bwoko , ibyo bigaturuka ku mpamvu y’uko Inyenzi zirwaniraga gusubizaho Ingoma Ntutsi . Agatsiko-Sajya kari kazi neza icyo kibazo , gashaka kukibyaza umusaruro ubwo kagabaga igitero cyo kuya 1/10/1990: kifuzaga ko Abanyarwanda basubiranamo kugira ngo noneho kabone uko kifatira ubutegetsi ! Byumvikane ko icyo kari gashyize imbere ari inyungu zako zonyine ! Nyamara Inyenzi-Inkotanyi zitera muri 1990 hariho imishyikirano yo kureba uko impunzi zatahuka mu mahoro; uwo mugambi Agatsiko kawuburijemo.
N’ubwo nyuma y’igitero cy’Inyenzi-Inkotanyi habayeho imishyikirano yagejeje Abanyarwanda ku isinywa ry’amasezerano y’amahoro ya Arusha kuwa 4 Kanama 1993, Kagame n’Agatsiko ke ntibanyuzwe kuko bahisemo kwica Perezida Yuvenali Habyarimana kandi bari bamwemeranyijweho mu mishyikirano. Perezida Habyarimana akaba yarapfanye mu ndege n’undi muperezida w’umuhutu Cyprien Ntaryamira w’u Burundi. Nta gushidikanya ko iki gikorwa cy’iterabwoba Agatsiko kakoze kagikomora ku ngengabitekerezo ya RUNAR n’abagaragu bakuru b’ibwami, yo kudashaka Demukarasi no kumva ko batayoborwa n’Umuhutu.Agatsiko kajya kurasa indege ya Habyarimana ntikari kayobewe ibizakurikiraho kuko byari byarabaye akamenyero ko buri gitero cy’Inyenzi gikurikirwa n’isubiranamo ry’amoko. Rero, Kagame n’Agatsiko ke babikoze babigambiriye ahubwo bagamije kubona icyanzu bameneramo ngo bigerere ku butegetsi. Ugupfa kw’Abatutsi nta cyo kubabwiye ! N’ikimenyimenyi, Umuryango w’Abibumbye washatse gutabara ngo urengere abicwaga maze Kagame aranga !
Umwanzuro1) Mu cyunamo, Kagame n’agatsko ke ntibari bakwiriye kujya ku nzibutso no kwiriza ay’ingona kuko aribo bateguye jenoside. Ukujya kwifatanya kwabo n’abarokotse ni ugupfobya jenoside, gukina ku mubyimba no gushinyagurira abayikorewe.2) Mu cyunamo, ntihakagombye kubaho ivanguramoko mu kwibuka abazize jenoside. Bityo n’Abahutu bishwe n’Inyenzi-Inkotanyi bakwiye kwibukwa, gushyingurwa mu cyubahiro, kunamirwa no kuririrwa.
3) Abahutu barokotse na bo bakwiriye kwitabwaho, gufashwa, guhozwa, guhabwa umwanya wo gutanga ubuhamya bw’ibyababayeho n’ibindi.
4) Abanyagatsiko bishe Abahutu na bo bakwiye kugezwa imbere y’inkiko, bakabihanirwa.5) Ntihakwiriye gukoreshwa imvugo “jenoside yakorewe Abatutsi” kuko atari bo bapfuye bonyine, ahubwo hagakoreshwa imvugo “Jenoside y’Abanyarwanda” kuko ari yo yemejwe n’Umuryango w’Abibumbye kandi buri bwoko bwose bwiciwe bukayiyumvamo.
i Kigali


text:
Isomo ryo mu Ibaruwa yandikiwe Abahebureyi 6,10-20
Bavandimwe, Imana rwose ntirenganya, ntishobora kwibagirwa umwete wanyu n’urukundo mwagaragarije izina ryayo, mufasha abatagatifujwe nk’uko n’ubu mukibikomeje. Cyakora, icyo twifuza ni uko buri wese yakomeza iryo shyaka rizamugeza ku ndunduro y’ibyo yizeye. Bityo rero, umurego wanyu ntugacogore, ahubwo mukurikize urugero rw’abahawe umurage wabasezeranijwe, babikesheje ukwemera n’ukwiyumanganya. Igihe Imana isezeranyije Abrahamu, kuko nta wundi wari uyisumbye ngo imurahirire, yarirahiriye ubwayo iti «Rwose nzaguhundazaho imigisha, kandi nzaguha inkomoko nyamwinshi.» Abrahamu akomeza kwihangana bigeza aho yuzurizwa amasezerano. Ubusanzwe abantu barahirira imbere y’ubaruta, maze kugira ngo bakemure impaka bakishingikiriza iyo ndahiro. Ni cyo cyatumye Imana ubwayo ikoresha indahiro ngo igaragarize abo yageneye isezerano ko umugambi wayo udakuka. Iryo sezerano n’iyo ndahiro bidakuka kandi bitarangwamo ubuhendanyi bw’Imana, ni byo shingiro ridahungabana ry’amizero yacu, twe abemeye guhara byose ngo tugere ku mizero twasezeranijwe. Ayo mizero ni nk’inkingi umutima wacu wegamiye, kandi akaba ari yo atugeza hirya y’umubambiko, ha handi Yezu yatubanjirije kwinjira, ari Umuherezagitambo mukuru kandi w’iteka ryose, wo mu cyiciro cya Malekisedeki.


text:
Inyigisho yo ku wa mbere w’icyumweru cya 4 gisanzwe, C, Mbangikane, Ku ya 01 Gashyantare 2016
Amasomo: 2S 15, 13-14.30; 16, 5-13a; Zab 3, 2-3.4-5.6-7; Mk 5, 1-20
Bavandimwe, amasomo matagatifu y’uyu munsi aratwigisha ko impuhwe za Nyagasani zidukiza amagorwa y’amoko yose, ariko kandi ko zisesekarizwa imitima izitabaza mu kwemera no mu bwiyoroshye. Ni byo umwami Dawudi kimwe n’uriya muntu wahanzweho waje yiruka agapfukama imbere ya Yezu baduhayemo urugero none.
Bavandimwe, Yezu ni muzima kandi ikimuraje ishinga ni uko natwe abantu b’iki gihe twamwerera akadukiza. Ububasha bwe si ubwo gufungirana mu mateka ya kera, kuko Ivanjili ye twumva atari umugani; ahubwo ikaba Ijambo rizima kandi rihoraho iteka (reba Mt 24, 36). N’ubwo rero tutamubonesha amaso, ngo tunaganire ibi bisanzwe; umuntu wese wakirana ukwemera Ijambo rye barahorana, bakagendana, bakaganira yemwe akanamukiza mu bundi buryo! Muvandimwe rero, nawe uyu munsi Yezu aragutegereje. Wishyire mu mwanya w’uwo yakijije none: umwirukire, uce bugufi imbere ye, umwereke aho Sekibi yakuboshye; hamwe aguhoza ku nkeke, hamwe yewe uretse n’abandi nawe ubwawe wikebuka ukiheba; ndetse bikaba binashoboka ko wagerageje kwigobotora n’imbaraga zawe cyangwa se n’iz’ibindi binyabubasha bikanga bikaba iby’ubusa. Ngiyo ingoyi Yezu Kristu ashaka kugukiza none! Tuzirikane ko iyo ngoyi ishobora kuba ari icyaha, ingeso mbi, umutima mubi, urwango cyangwa se izindi ntugunda Sekibi ashobora kuba aguhozaho. Muri ibyo byose, niwizera Yezu Kristu kandi koko ufite umugambi uhoraho wo kubikira, bitinde bitebuke azagukiza.
Uyu munsi kandi, twumvise umwami Dawudi ahunga umuhungu we Abusalomu washakaga kumwica, nk’igihano cy’icyaha yari yakoze (1S 12, 10-12). Nibiduhe kuzirikana cyane ku bubi n’ingaruka by’icyaha. Icyaha ubwacyo kihishemo umuvumo n’umwaku bidasanzwe, mu buryo n’uwari umwami kimusuzuguza rubanda nka Shimeyi twumvise atukira Dawudi ku karubanda. Igishimishije cyane, ni uko mu gihe abagaragu be barakajwe n’ibyo Shimeyi yamutukaga, bakanamusaba uruhushya rwo kumwica; Dawudi we yanze kongera icyaha mu bindi, yiringira Uhoraho, ababwira ko ari we uzareba umubabaro we maze akamusubiza ibyishimo mu mwanya w’iyo mivumo. Ubu bwiyoroshye umwami Dawudi agize imbere y’umuntu uciye bugufi nka Shimeyi, nimucyo natwe tubufateho urugero. Nibubere kandi isomo ababaye intyoza mu kumvisha no kwihorera ababahemukira, kimwe no mu kwikuza no kwanga kuva ku izima hejuru y’amafuti yabo. N’ubwo bene ibi byeze muri iki gihe, ntibikwiye: twisabire kandi dusabire isi yose kubikira. Bavandimwe, ntidukeneye kandi gutegereza ko rubanda ruduha urw’amenyo nka Dawudi, kugira ngo dukunde twumve uburemere bw’icyaha cyacu, tubone kucyicuza. Ukwicuza gushyitse ni kube ukw’igihe cyose mu buzima bwacu; tunamenye kandi kwishyira mu biganza by’Imana Nyirimpuhwe. Ni yo idusubiza ishema, ubuzima, ibyishimo n’amahoro bishyitse, yemwe n’igihe twandagajwe n’icyaha.
Twisunze Bikira Mariya Umwamikazi wa Kibeho uhora adushishikariza kwisubiraho, uyu munsi duture Nyagasani ubukene bwacu ntaho tumukinze, tumusabe kandi inema yo kumwiringira cyane cyane mu bigeragezo. Ariko rero mbere na mbere, byose tubigirane umutima wanga icyaha.
Nyagasani Yezu nabane namwe!
Diyakoni Jean-Paul MANIRIHO
Seminari Nkuru ya Nyakibanda.


text:
Amakuru yabanje kumenyekana ikimara kugwa yagaragazaga ko uwo muyaga wasambuye ibyumba by’amashuri 11 n’igikoni by’Urwunge rw’Amashuri rwa Munazi mu Murenge wa Save, abana batatu barakomereka ariko mu buryo bworoheje.
Kuri uyu wa Kane hakozwe ibarura hagaragara ko hangiritse inzu 59 z’abaturage n’ibikoresho bitandukanye ndetse n’imyaka ihinze mu mirima.
Umuyobozi w’Akarere ka Gisagara, Rutaburingoga Jérôme, yabwiye IGIHE bamaze kubarura inzu zangiritse ariko bagikomeje.
Ati “Inzu zose ni 59 z’imiryango 39. Habayeho ubutabazi bw’ibanze bwo kubaha ibikoresho bitandukanye kandi bacumbitse mu baturanyi.”
Bimwe mu bikoresho babahaye harimo ibiringiti, amasabune n’ibindi bitandukanye.
Abanyeshuri biga ku ishuri ryasambutse mu Rwunge rw’Amashuri rwa Munazi bafashijwe kubona aho kwigira ku ishuri rindi riri hafi aho, bahabwa n’ubufasha bw’ibikoresho nk’amakayi n’amakaramu.
Yabijeje ko hari kurebwa uburyo iryo shuri naryo ryasanwa vuba kugira ngo abana bakomeze kwiga neza.
Rutaburingoga yahumurije abaturage basenyewe n’ibiza abizeza ko ku bufatanye na Minisiteri y’Ibikorwa by’Ubutabazi n’abafatanyabikorwa bagiye kureba uko bakwihutisha gahunda yo kubafasha kongera kubna inzu zo kubamo n’ibikoresho.
Yavuze ko bari kwihutisha gahunda yo kubarura urugo ku rundi ibyangiritse kugira ngo bamenye icyo buri muryango uzafashwa.


text:
Nyaruguru: Imiryango irindwi irashinja ubuyobozi kuyishyira mu kaga no kuyitera ubwoba
Imiryango irindwi igizwe n’abantu barenga 40, ituye mu kagari ka Runyombyi umurenge wa Busanze, mu karere ka Nyaruguru, irashinja ubuyobozi bw’inzego z’ibanze gushyira ubuzima bwabo mu kaga no kubatera ubwoba, aho kubakemurira ikibazo, kandi ari uburenganzira bwabo.
Abagize iyi miryango bavuga ko barenganyijwe basanyerwa inzu, n’imitungo yabo irangizwa mu gikorwa cyo guhanga umuhanda ujya ahagiye kubakwa urugomero rw’amashanyarazi rwa Ntaruka, aho basabwe kwimuka nta ngurane bahawe kuri ubu bakaba babuze aho berekeza.
Abaganiriye na IGIHE bagaragaje ko ubuyobozi bwabategetse ko bagomba gusenya inzu zabo bakimuka mu minsi ibiri gusa, bakaba bibaza impamvu batunguwe kandi bagasabwa kwimuka badahawe ingurane.
Icyakora aba baturage bavuga ko hashize amazi abiri bazi ko igihe kizagera bakimuka, ariko ngo bari bagitegereje guhabwa ingurane y’imitungo yabo ibafasha gushakisha aho bimukira, gusa ngo batunguwe no kubwirwa ngo bagende mu minsi ibiri gusa, kandi badahawe ingurane nkuko bari barabibwiwe.
Kuri ubu ngo ubuzima bwabo buri mu kaga kuko abenshi babuze aho bacumbika bakaba bari kurara mu matongo, ndetse n’abana babo bakaba batakijya ku ishuri kubera ko badafite aho bataha.
Umukecuru uri mukigero cy’imyaka 70 y’amavuko yagize ati “ Badusenyesheje ku ngufu, ngo nitwanga gusenya ikimodoka kiri gukora umuhanda kiraza cyesure inzu byose tubihombe, (…) turasaba kurenganurwa kuko bari kutwirukana bataduhaye amafaranga batwemereye, abayobozi bacu aho kubidufashamo nibo bari kuza kudutera ubwoba”.
Nzabonimana nawe ubwo twamusanga mu itongo rye yagize ati “Ibikorwa remezo ntitubyanze, ari ikibabaje ni uko baje badutunguye baduha iminsi ibiri gusa ngo tube twagiye, ubu byatuyobeye twabuze aho ducumbika, inka ziracyari mu biraro, turi kurara mu itongo tuzicunga ngo bataziba”.
Yaba abaturage basenyewe ndetse n’abaturanyi babo, bavuga ko ibiri kubakorerwa ari akarengane, kuko batumva ukuntu bimurwa nta ngurane bahawe, kandi bagatungurwa, ndetse n’ubuyobozi ntibubarengere ahubwo bukabatera ubwoba.
Umusaza witwa Vitali Mazina uri mukigero cy’imyaka 70 y’amavuko yagize ati “ Ibi ndabibonamo akarengane gakabije kuko kubwira umuntu ngo yimuke mu minsi ibiri, umutera ubwoba kandi uri umuyobozi, ari wowe wakamurengeye, (…) wenda iyo batanga iminsi 30 abantu bakitegura, ayo majyambere se asiga abantu uheruheru yo ni majyambere ki?”.
Abaturage bo mu kagari ka Runyombyi barenga 10 baganiriye na IGIHE bagaraje umubabaro mwinshi wibyo bari gukorerwa n’ubuyobozi bifuza ko hakwiye kugira igikorwa, abantu bajya kwimurwa ku nyungu rusange bakajya babanza gutegurwa hakiri kare kandi bagahabwa ingurane ibafasha kubona aho berekeza.
Bibaza impamvu batagira uruhare mu kugena ikiguzi cy’ibyabo
Ikindi kibazo aba baturage bavuga ko kibabangamiye ni uko mu kubara imitungo yabo izatangirwa ingurane, batahawe umwanya ngo nabo batange ibitekerezo, ahubwo bakagenerwa ibyo batishimiye.
Mukandekezi ati “Twumvishe batubwira ngo wowe uzahabwa aya nawe aya, ntituzi uko babibaze, mbese ni akarengane gusa, hari nibyo bavuze ko batazakoraho none nabyo batangiye kubyangiza, turi mu bibazo gusa, Imana niyo izadutabara”.
Umuyobozi w’akarere ka Nyaruguru, Francois Habitegeko, avuga ko ikibazo cy’aba baturage bakizi, ariko badakwiye kugira impungenege kuko mu gihe gito amafaranga y’ingurane ku mitungo yabo azaba yabagezeho.
Naho kukibazo cy’uko batunguwe basabwa kwimuka ikitaraganya, Habitegeko avuga ko ibyo atabizi kuko ngo abaturage bategujwe cyera, kandi ko kwimurwa kwabo gukurikije amategeko.
Habitegeko ati “Ndagira ngo mbahumurize kuko ibikorwa by’iterambere ntibigomba kuza bibangamira imibereho y’abaturage bacu, Umushinga amafaranga warayishyuye niba ataragera no kuri Konti zabo biri muri Process (mu nzira) za banki, (…) kuki bagira impungenge kandi tubawira ko amafaranga ahari, si ukuvuga ngo tugiye gushakisha amafaranga, amafaranga arahari igisigaye ni kuyageza kuri konti zabo”.
Leonard Gasana umuyobozi wa Kompanyi ‘Ngali Energy Ltd’ ari nayo ifite isoko ryo kubaka urugomero rwa Ntaruka, avuga ko hashize iminsi ine amafaranga ageze muri Sacco kugira ngo ahabwe abaturage.
Gasana avuga ko amafaranga y’u Rwanda 50 000 000 ariyo bashyize kuri Sacco, ahwanye n’imitungo y’abaturage iri kwangizwa mu ikorwa ry’umuhanda ujya ahagiye kubakwa urugomero.
Abaturage babaye bahawe amafaranga 10 000 ngo bajye gukodesha
Bamwe mu bagize imiryango yasenyewe bavuga ko kimwe mubigaragaza ko batunguwe, ari uko bahawe amafaranga ibihumbi icumi ngo bajye gushaka aho baba bakodesheje inzu zo kubamo mugihe cy’ukwezi, ariko ngo bahabuze kuko agace batuyemo bigoranye kubona aho gukodesha.
Bamwe muri aba baturage bavuga ko bitewe n’amagambo abatera ubwoba babwirwa n’ubuyobozi ku nzego z’ibanze, ntacyizere bafite cyo kuzahabwa amafaranga y’ingurane ku mitungo yabo yangijwe.
Ikindi cyagaragaye ubwo twataraga iyi nkuru, naho umunyamabanga Nshingwabikorwa w’umurenge wa Busanze yagerageje kubuza abasenyewe kuvugisha umunyamakuru, ariko baranga bamubera ibamba kuko bari bafite akababaro.
Prudence Kwizera, IGIHE Ltd


text:
[wptab name=’Isomo: Abalevi 25′]
Isomo ryo mu gitabo cy’Abalevi 25,1.8-17
Uhoraho abwirira Musa ku musozi wa Sinayi, ati : “Uzahere ku mwaka wa mbere ubara, nugera ku wa karindwi wongere utangire, bityo bityo, maze ubigire incuro ndwi. Nurangiza, icyo gihe cyose uzaba warabaze kizaba kingana n’imyaka mirongo ine n’icyenda. Ku munsi wa cumi w’ukwezi kwa karindwi, uzavuze ihembe ryo kwizihiza Uhoraho. Ku munsi mukuru w’imbabazi, ni ho ihembe rizavuga mu gihugu cyanyu cyose. Muzatangaze mu gihugu cyanyu ko uwo mwaka wa mirongo itanu ari mutagatifu, kandi ukaba uwo guhimbaza ukubohorwa kw’abaturage bose. Mbese izaba ari yubile yanyu, buri muntu azasange umuryango we, asubire mu isambu ye. Uwo mwaka wa mirongo itanu uzaba ari uwa yubile yanyu. Muzirinde kubiba imirima yanyu, kuyisaruramo ibyimejeje, cyangwa gusoroma imbuto zo ku mizabibu izaba itariciwe. Kuko uwo mwaka uzaba uwa yubile yanyu, ukazababera umwaka mutagatifu. Muzatungwa n’ibizamera mu mirima. Muri uwo mwaka wa yubile, buri muntu muri mwe azasubira mu isambu ye. Niba uri umucuruzi, mugenzi wawe akakuguraho ikintu cyangwa ukakimuguraho, uzirinde kumwungukaho. Mbese mwembi ntimuzahendane, muri abavandimwe. Nugura isambu na mugenzi wawe, igiciro cyayo kijye gikurikiza umubare w’imyaka ishize yubile ibaye. Na we kandi azajya akwaka ikiguzi akurikije incuro uzasarura uwo murima. Niba awuguhereye kuwuhinga imyaka myinshi, igiciro kizaba kinini, niba kandi imyaka ari mike, ikiguzi kizaba gito. Koko rero kugura umurima ni nko kugura umubare w’incuro uzawusaruramo. Ntihazagire rero umuntu wungukira kuri mugenzi we. Bityo, muzatinya Imana yanyu. Ndi Uhoraho Imana yanyu.[/wptab]
[wptab name=’Zaburi ya 66(67)’]
Zaburi ya 66(67),2-3, 5, 7-8
Imana nitubabarire, maze iduhe umugisha,
itwereke uruhanga rwayo rubengerana,
kugira ngo ku isi bazamenye ko ari wowe ugenga,
n’amahanga yose amenye ko ari wowe ukiza.
Amoko yose niyishime, aririmbe,
kuko utegekana ubutabera ibihugu byose,
ukagenga amahanga yose y’isi.
Ubutaka bwacu bweze imbuto,
Nyagasani, Imana yacu, aduhunda atyo imigisha.
Imana niduhe umugisha,
kandi niyubahwe n’isi yose aho iva ikagera.
[/wptab]
[end_wptabset]


text:
Mu kwitegura icyumweru cya Mashami,Claudia ntiyibagirwa abuzukuru be.Abategurira amashami bazitwaza mu munsi mukuru w’icyumweru gisoza igisibo.Mervan na Jeanne ntibasinzira iyo bayakikiye.
Ubushize barayatahanye bayataka mu nzu,ariko bababazwa n’uko yumiranye vuba.Ubwo baherutse kumusura, Kaka yababajije niba bazamuherekeza mu Misa ya Mashami. Yibwiraga ko batazemera.Ahubwo batangira kumuhata ibibazo.
Mervan ati « Uyu mwaka noneho amashami tuzayamaza iki? » Jeanne yitanguranwa gusubiza ati « Tuzayashyira Papi hamwe ashyinguye,tumubwire ko tukimwibuka.None se amashami yahawe umugisha ntarusha agaciro izindi ndabo,Mami? »
Claudia arabahobera cyane. Ati « Nanjye reka mbabaze rero:burya iyo abakristu bazunguza amashami,bishushanya iki mu mitwe yanyu mwebwe abakiri bato? » Mervan ati « Njye binyereka ibyishimo by’abantu bahuje imitima. » Naho Jeanne we ati « Njye bimbwira ko amashami atakiri ku giti ari abantu batuma agira akamaro,n’ubwo ari bo bayatema. »
Claudia arabashimira cyane.Ati « Sinarinzi ko mwakuze bigeze aho! » Gusa rero mumenye ko uturere n’ibihugu bakoresha ubwoko bw’amashami atandukanye.Impamvu nta yindi ni uko ibibashimisha n’ibibagirira akamaro na byo atari bimwe.Buriya mu Misa muzabyumva kurushaho!
Icyumweru cyiza cya Mashami kuri buri wese witeguye kudatesha agaciro ububabare bwa Kristu.Uwabishobora yakisomera amasomo ya Liturijiya yo kuri iki cyumweru:
Kuramya Yezu agana i Yeruzalemu:Luc 19,28-40
Kuzirikana Ububabare bw’Umukiza: Is50,4-7
Phi.2,6-11
Luc 23,1-49
By P.B


text:
CM02D , Nizina ryicyitegererezo.Imashini ikuramo 808nm ya laser ni iyambere yo gukuramo umusatsi wabigize umwuga.Twebwe dukora uruganda rwihariye mubushinwa kubyara urugo 3 rukoresha diode laser Ifite 100W na 150W.
Nko gukuraho burundu umusatsi wiminwa, umusatsi wubwanwa, umusatsi wigituza, umusatsi wamaboko, umusatsi wintoki numusatsi udashaka kubice byose byumubiri.Irakwiriye ubwoko bwose bwuruhu numusatsi.
1.Dushobora gutanga serivisi ya OEM na ODM, dushobora gushyira ikirango cyabakiriya kuri software ya ecran.
2.Imashini irashobora gukoreshwa mumaso, amaboko, amaguru, inda, umugongo, bikini, umusatsi wiminwa umubiri wose nibindi.
3.Guhindura ibipimo, byoroshye gukora Ururimi urwo arirwo rwose rushobora gukorwa.


text:
INYIGISHO YO KUWA KABIRI W’ICYUMWERU CYA 2 CYA PASIKA, 21/04/2020
Amasomo matagatifu: Intu 4,32-37; (Zab 93(92));Yh 3,7-15
Bavandimwe, Kristu Yezu akuzwe! Dukomeje kwifurizanya Pasika nziza. Dukomeze turyoherwe n’ibyiza dukesha izuka rya Nyagasani. Dukomeje kuzirikana ku masomo adufasha gukomeza kumva neza uko impuhwe z’Imana zabaye igisagirane muri bene muntu tubikesha urupfu n’izuka bya Nyagasani yezu Kristu. Kandi abamwemera bazigaragariza mu mibereho no mu mibanire yabo ya buri munsi.
Igitabo cy’Ibyakozwe n’Intumwa kiratwereka ukuntu imbaga y’abemera yari ifite umutima umwe n’amatwara amwe, kandi nta n’umwe wibwiraga ko icyo atunze cyose ari icye bwite, ahubwo byose byari rusange Kuri bo. Nuko bagakomeza guhamya izuka rya Nyagasani n’ububasha bukomeye, kandi ubugwaneza bwinshi bwari bubuzuyemo bose. Koko rero nta mukene wababagamo kuko bashyiraga hamwe muri byose bagafashanya bakurikije icyo buri muntu akeneye.
Bavandimwe, ejobundi ku Cyumweru twahimbaje icyumweru cy’Impuhwe z’Imana; kandi n’ubundi muri iki gihe duhimbaza Izuka rya Nyagasani tuzirikana ko impuhwe z’Imana zisendereye mu Iyobera rya Pasika. Koko Imana yatugiriye impuhwe zihebuje, igihe isi yari yarahindanyijwe n’icyaha, itwoherereza umwana wayo maze kubera twe aricwa arahambwa ariko ku munsi wa gatatu arazuka. Impuhwe z’Imana zasakaye isi yose kandi ni zo zitubeshejeho tubikesha izuka rya Yezu. Izo mpuhwe twagiriwe rero tugomba guhora tuzizirikana kandi zikaturanga mu buzima bwacu bwose.
Nk’uko twabizirikanye cyane mu mwaka w’impuhwe (kuva tariki 8 ukuboza 2015 kugera kuri 20 ugushyingo 2016), dukwiriye gukurikiza ubugiraneza bw’Umwami wacu Yezu Kristu we wagendaga agira neza aho anyuze hose, akamamaza inkuru nziza, akabohora abantu bagoswe na roho mbi, agakiza abarwayi, akagaburira abashonji, akagirira impuhwe imbabare z’amoko yose kandi akazizahura mu magorwa yazo.
Mu by’ukuri intumwa na bariya bakristu ba mbere bihatiraga gukurikiza Umwami wacu Yezu Kristu bakarangwa n’uwo mutima w’impuhwe. Iri somo rya mbere ry’uyu munsi riratwereka neza ukuntu bashyiraga hamwe bagafasha abababaye n’abari mu ngorane zinyuranye bakurikije ibyo buri muntu akeneye. Ngo ntawumvaga ko icyo atunze ari icye wenyine ahubwo byose babihurizaga hamwe ntihagire uwicwa n’inzara cyangwa indi mibabaro yo muri ubu buzima kandi bashobora kumugoboka.
Uyu munsi rero Nyagasani abaduhayeho urugero muri iki gihe gikomeye isi yose yugarijwe n’icyorezo cya koronavirusi. Iki cyorezo kiri gutwara ubuzima bw’abantu benshi hirya no hino ku isi, abandi kikabashyira mu kaga gakomeye, ari inzara, ubukene bukabije n’indi mibabaro. Rwose twumve ko muri iki gihe dukwiriye kuba abahamya b’impuhwe z’Imana kurenza mu bihe bisanzwe. Dusaranganye ibyo dufite cyane cyane twita ku mbabare zacu n’abatagira kivurira, na ba bandi bari batunzwe no guca incuro cyangwa bagatungwa n’utwo bakoreye umunsi ku munsi none gahunda ya “guma mu rugo” ikaba itabemerera kubona icyabaramira. Hari kandi n’abari batunzwe n’abandi ku buryo bunyuranye n’abari batunzwe no gusabiriza none bakaba batabona n’aho basabiriza kuko ari bo ari n’ababahaga nta n’umwe wemerewe gusohoka ngo ahure n’abandi.
Murumva rero ko iri jambo ry’Imana riziye igihe. Umwana w’umuntu wererejwe ku musaraba, ureshya abantu bose akabiyegereza, Yezu Kristu wazutse, naduhindure bashya nk’uko yabidukanguriye mu Ivanjili, atwuzuzemo Roho we mutagatifu, aducengezemo inyigisho z’iby’ijuru, tumuyoboke, tumubere abagabo muri bagenzi bacu, abatamuzi bamumenye, abamuzi barusheho kumukomeraho; maze ari mu mirimo y’amajyambere, ari mu mibanire yacu ari no mu buzima bwa buri muntu ku giti cye, turusheho guha Imana ikuzo no gukundana kivandimwe. Bityo impuhwe z’Imana zigere kuri bose binyuze kuri twebwe abishimiye izuka ry’Umwami wacu Yezu Kristu.
Bikira Mariya Mwamikazi w’impuhwe, udusabire!
Padiri Félicien HARINDINTWARI, Espagne (Madrid)


text:
Inyigisho yo ku wa gatanu w’icya III cya Pasika
Amasomo matagatifu: Intu 9,1-20; Zab 116; Yh 6,52-59
Bavandimwe, isomo rya mbere ridutekerereje ihinduka rya Pawulo, witwaga Sawuli. Burya koko hari abo tubona bareba nyamara barashegeshwe n’ubuhumyi bw’imbere. Hakaba n’abo tubona babana n’ubumuga bwo kutabona bw’inyuma, nyamara mu mitima yabo bareba neza aho bavuye bigatuma bategura neza aheza bagana.
Uyu Sawuli yari azi ko areba, ndetse yari yarize, yaraminuje, kandi azi ko akorera Imana ya Abrahamu, ya Izaki na Yakobo! Yibwiraga ko yubahisha izina ry’Imana akagira ishyaka rirenze irikenewe ku butyo yageze n’aho yibwiriza kujya ku Muherezabitambo mukuru kumwaka icyemezo cyo kujya kuboha, kujujubya no kwica abigishwa ba Yezu Kristu babarizwaga i Damasi! Yezu Kristu yahise amwiyereka mu nzira yarimo ajya kuzuza iyo migambi kirimbuzi! Yikoreye iminyururu yo kubohesha abakurikiye Yezu, yitwaje ibyicisho ndetse ari kumwe n’igitero ayoboye kigabwe ku bakristu, Pawulo yaje gusobanukirwa ko nta wabeshya ngo akorera Imana kandi yica cyangwa atoteza abana bayo!
Yezu aba aramwiyeretse. Yamwiyeretse nka Rumuli rw’amahanga. Aramumurikira ndetse aramwibwira. Ijwi yiyumviye ubwe, yahuye naryo asanga rirenze ijwi ahubwo ni “umuntu”, Ijambo ryigize umuntu ariwe Yezu Kristu. Ijwi riti “Ndi Yezu, uwo uriho utoteza.
Ese burya utoteje uwemeye Yezu Kristu, ni Yezu ubwe aba ayoteje? Yego. Kristu wese tumuhobera cyangwa tumusingira ari uko tumwemeye kandi tukamukunda nk’Umwana w’Imana wigize umuntu ndetse tukanasabana na we mu bantu bamwakiriye. Uwibwira ko yasingira Kristu nyamara atoteza abe, uwo aribeshya: Kristu aba ashyitse mu mimerere ye iyo tumwakiriye icyarimwe nk’Umutwe, umubiri n’ingingo zose za Kiliziya. Kiliziya ni Umubiri naho Kristu akayibera Umutwe, abemera tukaba za ngingo zigize umubiri. Umubiri witwa ko, kuko ugizwe n’ingingo.
Yezu akunda Sawuli kandi yamumurikiye mu rugendo rwo guhimbaza Pasika ye, amukura muri ba nyamurwanya-Kristu amugira Pawulo uhamya Kristu. Niyo mpamvu akimugira urugingo rwe yanahise amwinjiza muri Kiliziya binyuze ku wari uyihagarariye, Ananiya. Muri Kiliziya niho twakirwa, tugaherekezwa kandi tugatumwa kwitangira abandi. Ushaka kwitangira abandi akabikora yitaza cyangwa arwanya umuryango w’Imana, uwo yarayobye! Sawuli wari umaze guhinduka akaba Pawulo yakiriwe mu muryango w’abigishwa b’i Damasi, ba bandi yari agiye gutoteza!
Ubukristu ni ubuzima n’ibanga ndengangakamere ry’ubuvandimwe: Yezu agisobanurira Ananiya uko arakira uwo wari umugomeramana nyamara ugiye kuba igikoresho cyayo, Ananiya yahise amwakirana ubwuzu, urugwiro, amuhamagara agira ati “Sawuli muvandimwe”. Uwakiriwe muri Kiliziya ya Kristu, ku bwa batisimu, yitwa umuvandimwe wa Yezu Kristu n’uw’ababatijwe bose. Yezu aba mukuru we, kandi akitwa umwana w’Imana. Hehe no kongera kumufata nk’umugome!
Ibanga ry’ubuzima nyabwo riri mu guhura na Yezu Kristu muri Batisimu, gutungwa na We, kuko ari Umugati wo mu ijuru wahawe abantu ngo bagire ubugingo bw’iteka. Iryo banga ry’ubuzima kandi ritangirwa kandi rigakurira mu muryango w’Imana, ari wo Kiliziya.
Dukunde cyane Yezu duhabwa muri Ukaristiya kandi Kiliziya yo itubuganizamo ibyiza by’ijuru idutere ishema, ibyishimo n’ishyaka ryo kuyikorera mu bavandimwe bacu.
Nyina wa Jambo, Umwamikazi wa Kibeho adusabire
Padiri Théophile NIYONSENGA i Madrid/Espagne


text:
via http://facebook.bangmedia.org
IZINA RY'UMUNSI
Claire : Ikirangirire (latin).
Claire ni umuntu ushabutse kandi ukunda kuganira. Agira igikundiro no kuberwa kandi ashakisha gukundwa no gushimisha abantu. Ntago ajya ahisha amarangamutima ye kandi yanga kuba wenyine. Akunda ko abantu bamureba kandi bamwitaho. Claire ntajya atinya kuvuga muruhame, ahubwo nibyo akunda. Akunda kuvuga no gutanga ibitekerezo bye.
Claire kandi kimwe mu bintu bimushimisha ni ugukorera ikintu abantu akabona banezerewe. Ajya agira n'impano yo kwigana no gukina ibintu by'amakinamico.
Ikindi kuri Claire ni uko azi kwitegereza cyane kandi ni incakura kuburyo azi kwikura mu isoni vuba. Claire arangwa nanone n'amatsiko menshi kuburyo ibi bishobora gutuma akora utuntu twinshi ntagire na kimwe yicara hamwe ngo akinononsore.